
Første Forelæsniiig. 



Jjivet, og da særlig Menneskelivet, er anlagt paa eien- 
dommelige Vilkaar. Vi leve i det Nærværende ^ og det 
Nærværende maa være os vigtigt, thi det er jo det, som 
i fuldeste Maal er virkeligt. Men fæste vi nu vort Blik 
paa dette Virkelige, Nærværende, saa svinder det ind 
og bliver saa kort: det forvandler sig til lutter flygtige, 
forbifarende Øieblikke. Hvad der i dette Nu er et 
Nærværende, er i næste et Forbigangent, og hvad der 
endnu er et Tilkommende, er i næste Nu et Nærværende. 
Dersom hele vort Livs Indhold skulde indskrænke sig 
til det, vi i strængeste Forstand maae kalde det Nær- 
værende, hvor vilde det være forfængeligt, tomt og fattigt. 
Det Nærværende er jo egenlig kun en Grændse mellem 
Fortid og Fremtid; følge vi Grændsepunktets Bevægelse 
som Linie, da er Virkelighedslinien smal, smallere endnu 
end den, hvorpaa Liniedandseren bevæger sig. 

Hvoraf kommer det da, at Livets Virkelighed kan, 
ikke alene brede sig for vor Anskuelse i Rummet, men 
strække sig i Tiden, saa at ikke blot Minuter og Timer, 
men Dage, Maaneder, Aar kunne synes at samle sig til 
Eet og gaae ind under det Nærværende? Det kommer 
jo deraf, at vi ikke blot ere nedsænkede i det timelige 

Nu, men ogsaa hævede derover: vi see fremad og vi 
see tilbage. Vi have det Kommende i Forventning, det 
Svundne i Erindring. Erindring og Forventning række 
hinanden Haand og bære Virkelighedens Vægt paa stærke 
Arme. Forventning af et Onde er Frygt, Forventning 
af et Gode er Haab; saa deles Livet mellem Frygt og 
Haab. Forventningen sigter paa det Mulige, men Erin- 
dringen forklarer det Virkelige; thi ligesom Planten 
voxer af Frøet, og Frøet igjen af Planten, saaledes 
fødes det Virkelige altid af en Mulighed, og nye Mulig- 
heder ligge skjulte som Frø i Virkelighedens Jordbund. 

Hvorledes Forventningen skifter mellem Frygt og 
Haab, beroer ikke alene paa et Øiensynligt, der vækker 
Angst, som ved et Skibbrud, naar Nødskriget høres, og 
Redningsbaadene ere i Arbeide; men det beroer ogsaa^ 
og det fornemmelig, paa dybere Forstaaelse af, hvad 
Virkelighed er i sin Grund, hvilke Muligheder den 
bærer i sit Skjød. En saadan Forstaaelse beroer igjen 
paa Oplevelse, og det Oplevede bevares i Erindringen: 
af Erindring lære vi at frygte, og af Erindring lære vi 
at haabe. 

Naar Aaret skifter, er der en Midnatstime, da det 
kan være spændende nok at blive alene med sig selv. 
Et Fremtidsforhæng ruller op, og hvad er det vi see? 
Et Hav af bølgende Muligheder! Ellers er Scenen tom, 
hvad der bevæger sig hen over den er kun Skygger: 
det Virkelige, der forventes, er endnu ikke kommet. 
Og dog er den tomme Scene bygget paa virkelig Grund, 
den svæver ikke i Luften: dens virkelige Grund er alt 
det Svundne, som Erindringen bærer. Hvad "Vil der 
vise sig? Ønsket frister, Frygten advarer. Sandsynlig- 
heden regner med mange Tal, Erindringen væver et 

gaadefuldt Væv, men Haabet? Vil Haabet ikke vise 
sig, hvor er da det H^le dødt og øde, Aandedrættet 
tungt, Stenen paa Hjertet ikke til at bære. Men det 
lysner: Haabet kommer som Livets Herold, en Dagning 
i Øst, og dog bag Erindringens Slør som Maanen i den 
klare Nat. Det er Haabet, hvormed Fremtidsstykket 
begynder, det er Haabet, der hilses med lønlig Jubel. 
Haabet er den skjønne Skuespillerinde: hvilken Straale 
i hendes Blik! hendes Ord er Musik, hun dandser paa 
Tidens Vover, hun kaster — see, disse Blomster af 
Lys paa Mulighedernes Hav hen over den dunkle, af 
Skygger befolkede Scene. 

Skjøndt Erindringen tilhører Fortiden og Haabet 
Fremtiden, saa er det dog umiskjendeligt, at de ere to 
Strømme af een Kilde. Livet er den fælles Kilde, 
hvorfra de udvælde, og hvortil de uafbrudt vende tilbage. 
Udtørres Haabets Væld, saa udtørres ogsaa Erindringejis, 
og omvendt. * 

Efter det Udvortes at dømme, skulde man vel an- 
tage, at Haab og Erindring i den Grad vare deelte, at 
de endog maatte have hver sin Livsalder. Ungdommen, 
siger man, er Haabets Tid, Alderdommen Erindringens. 
Den Unge har Lidet at erindre, men Meget at haabe; 
den Gamle har Lidet at haabe, men Meget at erindre. 
Saa priser man Ungdommens Vaar med de knoppende 
Haab og trøster Alderdommen med en Erindringens 
Efterhøst. En bedaarende Lovprisning, en sørgelig Trøst. 
Det Ungdomshaab, der mangler Erindring, fordi det 
mangler Erfaringens Segl paa indre Oplevelser, hvad 
er det vel? En Duft, en Klang, et Toneløb paa Livets 
Strengeleg, en Morgendrøm, der svinder, naar Virkelig- 
heden selv begynder sit Dagværk. Og den Erindring, 

1* 

Digitized by VjjOOQIC 



der skal trøste en Alderdom uden Haab, hvor er den 
bleg og mat! Der er Liv i Erindringen, saalænge Haabet 
lever, men naar Haabet døer, skifter Erindringen Farve. 
Den sygner, tæres hen, et Minde om Savn, et Gjenfærd 
fra en svunden Tid, en urolig Aand, hvis stirrende Blik 
og veemodige Miner forraade, at der end ikke er Fred 
i Glemselens Grave. 

Livet er mere end blot Naturgave; det er, aandelig 
forstaaet, en stor Opgave. Vi leve først, naar vi lære 
at leve. Haab og Erindring høre ikke til de Ting, som 
uden videre indfinde sig af sig selv; det er sjælelige 
Virksomheder, indre Tilstande, der trænge til Omhu og 
Pleie. Her er Noget at lære. Vi lære at haabe, alt 
som vi lære at frygte, og vi lære at frygte og haabe, 
alt som vi lære at erindre. 

Ligesom en god Huusholdér omhyggelig gjennem- 
gaaer sine Regnskabsbøger og passer* nøie paa at ingen 
Gjældsposter oversees og intet Udestaaende glemmes, 
saaledes maa vort Livs Mellemværende mellem Haab og 
Erindring idelig opgjøres: udestaaende Summer ind- 
kræves, Gjældsposter likvideres, og Erindringen nøiagtig 
skrive og gjemme enhver Kvitering. At erindre er ikke 
det Samme som at huske. Der er Mennesker, som huske 
godt, men erindre maadeligt, og der er dem, der huske 
maadeligt, men erindre godt. Hukommelsen opbevarer 
det Virkelige ligefrem som det er : vi huske Løst og Fast, 
det Tilfældige med det Væsenlige ; men Erindringen fore- 
tager en Lutring af det Oplevede og tilegner sig kun 
det Væsenlige. Erindringen sætter Kapitalen, fast, de 
løbende Udgifter udredes af Hukommelsen: for at opspare 
Livskapital, maae vi lære at erindre. Saaledes ogsaa 
med Haabet. At. haabe er ikke det Samme som at 

bugne af glad Forventning eller tillidsfuldt at ønske. 
Der er livlige Mennesker, rødmussede Sjæle, som altid 
have det bedste Haab, rosenfarvede Forventninger, altid 
gode Varsler. Men deres Varsler ere kun Fugleskrig, 
og deres „bedste Haab" som Solen i April. Naar For- 
ventningen rider Sommer i By, og Udsigtens Solskin 
smigrer Ønsket, nedkomme de altid med et nyt Haab. 
Men det Nyfødte faaer desværre kun en kort Levetid: 
Udsigterne skifte, Vinden vender sig, og det blussende 
Haab blæser ud. Skulle vi under de skiftende Udsigter 
holde Haabet fast, da maae vi lære at haabe. 

Den bedste Læremester for Erindring og Haab er 
Frygten; vi maae lære at frygte. Den, der ikke veed, 
hvad det er at frygte, veed heller ikke, hvad det er at 
haabe, og den, der ingen Erindring har om oplevet Fare, 
veed endnu ikke ret hvad det er at erindre. Men netop 
med Hensyn paa Frygt og Fare er det mærkværdigt, 
hvorledes vi Mennesker anlægge en ganske anden Maale- 
stok paa Haabet end paa Erindringen. Jo mindre Faren 
synes at være, desto større er vort Haab; men omvendt: 
jo større Faren virkelig har været, desto større er den 
tilsvarende Erindring. Den truende Fare er et Frem- 
tidsmørke, en Mulighed, der vækker Frygt. Mod den 
mørke Mulighed ruster Haabet sig og peger paa de 
lyse Muligheder, Muligheden af, at Faren kan gaae forbi. 
Muligheden af, at den kan overvindes. Haabet seer 
skævt til Faren, vil allerhelst skjule den, dække den 
med en Flig af sin Kaabe, at dens afskrækkende Ud- 
seende ikke skal forfærde os. Haabet gaaer i Forbund 
med Ønsket, og Ønskets og Haabet ere enige om, at 
det dog i Grunden var allerbedst, om der slet ingen 
Fare var. -Faren er Fjenden. Det er jo muligt, at 

Fjenden flygter, naar man træder ham dristig under 
Øine, men det Modsatte er ogsaa muligt. Det er 
muligt, at Fjenden kan fældes, naar man behji^et 
samler sin Kraft og retter et Slag, som rammer; men 
desværre, det Modsatte er jo ogsaa muligt. Saa vexler 
Frygt med Haab, og hverken Ønsket eller Haabet veed 
ret Beskfed med Faren. 

Anderledes Erindringen; den veed Besked med Faren, 
thi Faren er nu oplevet. Erindringen veed, at en Fare, 
seet paa Afstand, kan synes nundre énd den virkelig 
er, og lærer os at frygte. Men den veed ogsaa, at de 
mørke Muligheder, der indhylle Faren, flagre om Faren 
som en Reisekappe, saa længe den endnu har Farten 
af et Tilkommende, kunne give den et langt forfærde- 
ligere Udseende end Virkeligheden sely, naar den er 
kommet. De mørke Muligheder ere som Tordenskyer; 
den, der er midt i dem, skal ikke være saa udsat som 
de, der bevæge sig neden under. 

Der er især en Klasse af Farer, hvilke Erindringen 
elsker, ja opelsker med en Forkjærlighed som En, der 
opelsker Blomster, Farer, hvis Pragtbilleder den altid 
viser frem, naar den vil kjæle for Ønsket og smigre 
Haabet; det er ingenlunde dem, der droge forbi som 
Uveirsskyer uden Uveir, men netop dem, som sindigt 
Mod og en besluttet Villies Udholdenhed lykkelig over- 
vandt. Det Ord er bekjendt, hvormed Oldtidens Krigere 
opmuntrede hverandre, naar det for Alvor gjaldt at 
sætte Livet ind: olim hæc meminisse juvabit, engang 
skal det være en Lyst at mindes dette. Hvad der er 
bittert, tungt, ja afskrækkende, naar det skal opleves, 
kan være trøsterigt, skjønt og glædeligt, naar det er 
oplevet. Der er i Poesien, i Historien, ja selv i det 

daglige Liv !Elxempler nok, som lære os, hvad Erindring 
om overvunden Fare formaaer, og i hvilken Grad den 
kan smigre for Haabet. 

Det skildres i en Bomance, hvorledes Kong Alfons 
af Gastilien — efter en glimrende Seir over Maurerne 
ved Saladofloden — sidder paa Thronen og plukker 
Ædelstenene af sin Krone for at uddele dem til Løn blandt 
de tappre Eiddere. Han har tilsidst kun een, Eubinen, 
tilbage, den kostbareste af dem alle; men hvor er Helten, 
den unge Helt, han som altid holdt sig ved Kongens 
Side? Midt i en Skov af Damascenerklinger afbødede 
hans Skjold de dræbende Hug; Kongen skylder ham sit 
Liv, hvor er „den grønne Eidder" ? Da triner den be- 
skedne Yngling frem; men, siger han med Haand paa 
Hjertet: den funklende Rubin er ingen Løn for mig. 
Den Ædelsteen, som ene lønner mig, den bærer Kongen 
i sit Bryst. Alle studse, vredes, hvor besynderligt! Da 
blottes under det løftede Visir en deilig Kvindes Aasyn. 
„Donna Bianca, Dronningen!" Der gik en Hvisken 
gjennem Salen. Det var et Øieblik. Et saadant Øie- 
blik, viet til Erindring, omstraalet af Haab, ja et saa- 
dant Øieblik var vel værd at opleve. Hvor forfærdeligt 
at imødesee Krigens Rædsler, naar Forventningen truer; 
men hvor opløftende at have oplevet selv det Rædsel- 
fulde, naar Faren vel er overvunden. 

Og nu fra det daglige Liv, en kort Fortælling om 
en ung Moder. Det er Nyaarsaften; hun sidder ene. 
Manden er paa en Reise. Og dog, hun er ikke alene: 
en lille Dreng med klare Øjne og guult krøllet Haar er 
hos hende; men han kan jo rigtignok ikke tænke paa 
at holde hende med Selskab, han har saa travlt med 
sig selv, han exercerer paa Gulvet. Som hun sidder i 

Tanker og en stille Bøn gaaer igjennem hendes Sind, 
føler hun sit Hoved tungt; hun maa læne sig lidt til- 
bage og lukke Øinene. Da seer hun et Syn, et Syge- 
leie. I Sengen ligger et Barn, gustent og hentæret; eu 
forgrædt Kvinde sidder hos og stirrer paa den Lille, 
som aabner de halvbrustne Øine og lukker dem mat. 
Saa svinder Synet, hun farer op i Skræk og Angst: var 
det et Varsel? Hun tør slet ikke tale derom. Manden 
kom tilbage, og mangen fortrolig Meddelelse fandt 
Sted om, hvad der var seet og skeet i Mellemtiden; 
men det Gaadefulde, det Uhyggelige kunde hun ikke 
berøre. Hun stred med Frygten og klyngede sig til 
Haabet. Saa gik Aaret hen, og hvad betød saa Varslet? 
Næste Nyaarsaften var den lille Dreng blevet endda 
ikke saa lidt større og da ogsaa af og til lidt mere 
støiende. Det var en stor Glæde for Forældrene, at 
de just den Aften kunde see, hvor han var voxet i det 
sidste Aar og blevet sundere og kraftigere end de liavde 
turdet haabe. Thi dér var ganske rigtigt foregaaet en 
stor Forandring med den Lille. Han havde været syg, 
længe syg, dødssyg. Det havde, for Moderen især, været 
tunge Dage og mørke Nætter. Der var blevet vaaget 
ved hans Leie, grædt ved hans Leie, bedet ved hans 
Leie, da med Eet, just som den sidste Gnist af Haab 
skulde slukkes, vendte Livet forunderlig tilbage. Saa 
sad de Lykkelige, Mand og Hustru, sammen og for- 
klarede for hinanden, hvor godt det dog er, at vi ikke 
forud vide det Tilkommende, hvor velgjørende det er, 
at Tilskikkelserne komme over os, at der i Melineskets 
Sind ere Kræfter skjulte, som først komme for Lyset, 
naar Afgjørelsens Time er der, at vi dog allermeest 
elske det, hvorfor vi allermeest have lidt og stridt, det, 

vi have vundet gjennem Frygt og Fare. Saa sad de 
Haand i Haand; det var indbyrdes Underviisning: de 
lærte at erindre og de lærte at haabe. 

Dog, vi ere endnu ikke færdige med Faren; den 
har Mere at sige os, naar den skal tale heelt ud. 
Erindringen har fremstillet den i et formildet Lys ved 
Hjælp af de glædelige Udfald. Det glædelige Udfald 
berøver Faren dens. Braad, thi det Farlige ved Faren 
er netop Muligheden af et sørgeligt Udfald. Lad Erin- 
dringen nu regne efter, tælle de glædelige Udfald sammen 
i en Eubrik, de sørgelige i en anden og see, paa hvilken 
Side den faaer den største Sum. Om ogsaa begge 
Summerne vare lige, ja selv om Sandsynlighedsregningen 
fandt, hvad den ikke finder, at der, under Forudsætning 
af omtrent lige Muligheder, maatte paa hvert sørgeligt 
Udfald gaae ti glædelige: det vilde dog ikke forandre 
Sagen, ikke tage Braadden bort, ikke §eme den for- 
færdeUge Mulighed, der er Farens Allerinderste. Det 
sørgelige Udfalds Mulighed er det Damoklessværd , der 
hænger truende over Issen paa hver dristig Daad, som 
kun er viet det Timelige; aUe driftige Bestræbelser, alle 
Øieblikkets Haab, alle Foretagender, som fylde Slægtens 
travle Hu og mætte det Nærværende med Indhold, have 
dette truende Sværd over sig. Ingen Plan saa snild, den 
*kaix jo strande ; ingen ViUie saa stiv, den kan jo knækkes; 
intet Taam saa kneisende, det kan jo falde; ingen 
Bygning saa stolt, den kan jo styrte sammen. Hvor 
Faren viser sit Medusahoved, der daaner Haabet, og 
Erindringen krymper sig i Smerte. 

Saa maa der da være en Tilværelsens Magt, der 
raader saa vel for de sørgelige som for de glædelige 
Udfald. Men. hvad er det for en Magt? Lykkens 

Indfald, Skæbnens Gang, et styrende Forsyn? Hvad er 
det, hvo lærer os det, hvor faae vi Vished derom, en 
Vished, som ikke bedrager? Livets Ophav, Livet selv 
maa give os Vished. Men, siger man. Livet selv er jo 
saa høist forskjelligt, den Ene faaer et 'Indtryk, den 
Anden et andet. Livet taler med tusinde Tunger, hvert 
Menneske hører med sit Øre, oversætter i sit Sprog og 
faaer sin egen Forklaring. Den Ene søger Livets Ophav 
i Naturen, den Anden i Aanden; den Ene anviser Indi- 
videt sit Maal inden Timelighedens Grændse: efter 
Døden er Intet at haabe og Intet at frygte; den Anden 
henlægger Maalet i Evigheden: efter Døden er der Alt 
at haabe og just derfor ogsaa Alt at frygte; den Ene 
gaaer Faren imøde med Tillid til Verdenslovenes absolute 
Uforanderlighed; den Anden troer paa et faderligt Forsyn, 
en Kjærlighed, som aldrig sover. Hvem har nu Ket? 
Det er en gammel Trætte, og Spørgsmaalet er, hvor- 
ledes den skal blive bilagt. 

Det kunde vel synes, at dersom Gaadens Løsning 
var at søge i Livet selv, vilde de mange Livsbetragtninger 
umuligt kunne give saa modsigende Eesultater; det 
kunde synes, at navnlig den videuskabelige, rolige, sin- 
dige, grundige, omfattende Betragtning omsider maatte 
blive i Stand til at magte Opgaven og bilægge Striden. 
Heri er en Vildfarelse. Vel maa Livet have et i ^ig 
uforanderligt Grundlag, men hvor dybt det ligger og af 
hvilken Beskaffenhed det er, opdages, ikke ved at gruble, 
men ved at leve: Gaadens Løsning er ikke i det Ud- 
vortes, men i det Indvortes: Det Indvortes er ikke ud- 
tømt i det Almene, som Alle med Nødvendighed have 
fælles; der er Kilder i Bunden, og hver Enkelt maa 
for egen Eegning see at grave og finde. Menneskelivet 

faaer ganske vist et tvetydigt Udseende, naar man be- 
tragter det udvortes, vil overskue det, som man over- 
skuer et Landskab, eller forfølge dets Løb som en Flod, 
hvis Udspring og Udmunding det gj ælder om at faae 
een Gang for alle nøiagtig afsat paa Eaartet. Varer 
det længe med at opdage Nilens Kilder, da vil det vare 
længere endnu, inden den forskende Videnskab naaer 
saa vidt, at den virkelig opdager Livets Kilder. Om 
end Opdagelsen gives i et videnskabeligt Skyggerids, er 
dog derved end ikke det Halve naaet. Kalde vi Livet 
en Flod, da er denne Flod deri forskjellig fra Jordens 
andre Floder, at dens Udløb er hyllet i et uigjennem- 
trængeligt Mørke. Den taber sig, hedder det, under 
Jorden. Ja under Jorden! Hvad er den saa i sit videre 
Løb>, en Lethe dyndet og dorsk. Glemselens Flod med 
muldne Been og Gruus af hensmuldrede Bautastene? 
eller maaskee et Foryngelsens Bad, et speilklart Vand 
med Himlens Dyb, en Paradiisflod, den Haabets Strøm, 
hvoraf Erindringen drikker? 

Livets sidste Maal kan ikke opdages ved nogen- 
somhelst udvortes Beskuelse, ikke fastsættes ved tænkende 
Almeenbetragtning, være sig af Himlens Stjerner eller 
af Markens Blomster, være sig af Allivet under Nød- 
vendighedens eller under Frihedens Former. Enhver, 
selv den sindrigste Betragtning af Selvvæsenets Tilsyne- 
ladelser i Naturen eller Historien er behæftet med Tve- 
tydighed og giver os paa hvert Spørgsmaal et dobbelt 
Svar, baade Ja og Nei. Hermed er ikke kastet Vrag 
enten paa Fornuftens Brug eller Erfaringens Hjælpe- 
midler. Naturens Love, Menneskehedens Skjæbner, Hi- 
storiens Gang, Alt indeholder Vink og Veiledning. Vi 
ære Traditionerne i den kirkelige Lære ; Aabenbaringens 

hellige Ord ere den Troende en Klippegrund, hvorpaa 
han bygger sit Haab. Men det forandrer ikke Til- 
vserelsens Grundlov, ikke Livets Vilkaar; thi dette er 
Livets Vilkaar: at Enhver, som vil komme til Bunds i 
det store Spørgsmaal, maa arbeide med at komme til 
Bunds i sig selv. De Gamle troede, at der etsteds i 
Jorden var en Hule, hvorigjennem Veien gik ned til 
Underverdenen, ned til de Dødes Eige. Paa en saadan 
Hule troe vi ikke, men vi ere forvissede om, at der i 
Menneskets Sjæl er et Dyb, hvorom Mange neppe have 
mere end en Anelse, at det er det dunkle Dyb, hvori 
Evigheden boer, og hvor Veien gaaer ned til Gaadernes 
Land. 

At denne Opfattelse af det Indvortes nøiagtig stemmer 
med det, der viser sig ved en Betragtning af det Ud- 
vortes, kan Historien lære os. Gaae vi tre Hundredaar 
tilbage, hvilken Forskjel mellem Fortid og Nutid, netop 
med Hensyn paa Spørgsmaalet om Liv og Haab! 

Det Spørgsmaal, der drev Reformationen frem, var 
trods alle timelige Betingelser og Tilsætninger ganske 
vist et Evighedsspørgsmaal, og for saa vidt et mægtigt, 
afgj ørende Livsspørgsmaal ; men det var under en Form, 
som den kritisk reflecterende Nutid ikke vil vedkjende 
sig. I Reformationens og i Trediveaarskrigens Tidsalder 
stod det fast som en afgjort Sag, at den positive, 
aabenbarede Religion maatte være Grundlag for Liv og 
Haab. Derom var ingen Tvist, ingen Tvivl. Men i 
hvilket Kirkesamfund er den uforfalskede Religion at 
finde? Derom var Tvivl og Tvist og blodig Strid. For 
den nærværende Tid er det første afgjørende Spørgs- 
maal ikke: i hvilket Kirkesamfund har den positive 
Religion sit reneste Udtryk? Spørgsmaalet er meget 

mere dette: trænger det humane Samfund virkelig, til 
Heligion? Kan Menneskelivet ikke fuldende sit Løb og 
naae sit Maal uden Eeligionens, i det mindste uden 
den positive Religions Bistand? I hine Dage var det 
en fast dogmatisk Forudsætning, at Sjælen maatte fort- 
sætte sit individuelle Liv efter Døden; Spørgsmaalet 
Tar: hvorledes vil den fortsætte det, i Salighed eller 
Fordømmelse? Gives der enSkjærsild eller er Læren om 
Skjærsilden en Fabel? I vore Dage staaer Spørgsmaalet 
om Skjærsild og evig Fordømmelse ikke i Forgrunden; 
Spørgsmaalet er, om der i det Hele gives et Liv efter 
Dødei^, om ikke Udødelighedshaabet selv er en Ind- 
bildning. 

Overfladisk seet, tager denne Forandring sig ud 
som et sørgeligt Tilbageskridt, ikke som et væsenligt, 
culturhistorisk Fremskridt. Det maa jo synes, som toge 
de dogmatiserende Fædre i det sextende og syttende 
Aarhundrede de store Livsspørgsmaal i større Dybde 
og med langt større Alvor end deres politiserende 
Sønner i det attende og nittende. Fra Individernes 
Synspunkt kan det maaskee være saa, men ikke fra 
Historiens. Ahneenbevidstheden har, hvad det Religiøse 
angaaer, i vor Tid gjort et umiskj endeligt Fremskridt. 
De Forudsætninger, paa hvilke hine dogmatiserende 
Fædre byggede deres Tro og Haab, vare alle tilførte 
udenfra, gik alle over i krystalliseret Form og stivnede 
i udvortes Autoritet. Det gj ælder om de Evangeliske 
lige saa vel som om de Katholske. Enhver Tvivl blev 
forkjættret, enhver Modsigelse slaaet til Jorden ved et 
Magtsprog, enhver Anderledestænkende var øieblikkelig 
hjemfalden til Dommen. Følgen var, at det dybere 
Sjælelige, trods Rørelser, Længsler, Suk og Taarer, 

aldrig naaede til fald Udyikling eller klar Forstaaelse. 
Troen var stærk, naar Lidenskaben blussede op, men 
just fordi det troende BUk eensidig hæftede ved en 
udvortes fast Formbestemthed med Udelukkelse af en- 
hver anden, blev Begeistringen til Fanatisme. Fana- 
tismens kraftigste Næring er Had og Fordømmelse. 
I vore Dage er Fanatismen veget for Besindigheden, 
Fordømmelsens Ordfører er blevet svag paa Mælet.- 
Følgen heraf er, at det Indre kan komme til fri Ud- 
vikling, at det kan blive kj endeligt, hvad der rører sig 
i Sjælene. Forskjellige Køster lade sig høre, modsatte 
Anskuelser brydes med hverandre ; men intet Magtsprog 
slaaer umiddelbart igjennem, ingen udvortes Myndighed 
faaer Bet til at afgjøre en Strid, som kun kan udkæmpes 
med aandelige Va^.ben. Troen er umulig uden indre 
Frihed j men Frihed for Tro er tillige Frihed for 
Vantro. Kun paa Frihedens Vilkaar tør det, efter- 
haanden som Striden gaaer frem og Kriserne blive 
alvorligere, haabes, at den gamle Trætte, den lange 
Proces, omsider kan blive ført for sit rette Væmething 
og Sagen indledet til Doms. 

At Menneskelivet efter sit inderste Væsen maa være 
af eet Anlæg, have eet fælles Maal, og at Sandheden 
for saa vidt maa være den samme for Alle, kan ikke 
bestrides. De indbyrdes modstridende Livsanskuelser 
hidrøre fra en ovei'fladisk, eensidig Opfattelse eller 
endog Fomegtelse af Grundsandheden og følgelig fra 
en Miskjendelse af Livets oprindelige Væsen, dets 
Vei og Maal. Denne Miskjendelse kan ikke fjernes ved 
udvortes opstillede Sandhedsnormer. Lad det tusinde 
Gange være sandt, at Sandheden een Gang for alle har 
aabenbaret sig; hvad hjælper det, naar dens Aabenbarelse 

mistydes. Var det en umiddelbar Natursandhed, hvorom 
det gjaldt, saa maatte den bekræftes ved naturviden- 
skabelige Undersøgelser; var det en Kgefrem historisk 
Kjendsgjemingssandhed, maatte den stadfæstes ved hi- 
storisk Kritik; var det en almiadelig Væsens- og Nød- 
Tendighedssandhed, maatte den prøves i objectiv philo- 
sophisk Tænkning; men en personlig Sandhed, en 
Villiessandhed , en i Frihed begrundet Livssandhed, 
hvorledes skal den kunne prøves? Hvad Frihed er, 
kan kun erkjendes af den, der frigjøres og tilegner sig 
Friheden; hvad Personlighed er, kun af den, der har 
gravet saa dybt i Sindets Grund, at han er naaet til 
Livets Ophav. Alt kommer an paa Oplevelse. De mange 
hverandre modstridende Livsanskuelser hidrøre altsaa 
fra de mange forskjellige, lavere og høiere, Trin, hvorpaa 
Oplevelsen staaer. Har Menneskelivet i sin Heelhed 
eet Anlæg, een Grundlov, eet Maal, saa ér det umuligt, 
at Livets Fordringer kunne fyldestgjøres lige fuldstændig 
paa et hvilketsomhelst Oplevelsestrin. 

At En lever enten paa et umiddelbart eller vil- 
kaarligt Trin i umiddelbare Nydelser eller vilkaarlige 
Interesser og finder sig tilfreds, er intet paalideligt 
Sandhedsmserke. Det kan jo være Lykke, tilfældig 
Lidividualitet, en ved Omstændighederne bestemt Til- 
stand. Naar Omstændighederne forandre sig, og Lykken 
svigter, hvad bliver der saa af den tilfældige Individualitet? 
Kun den, der har en. Oplevelsens Vished om, at der 
hverken paa Jorden eller i Himlen, hverken i Tiden 
eller i Evigheden er nogen Tilværelsesmagt, der kan 
bringe ham i Splid med sig selv og føre ham bort fra 
sit Maal, har erkjendt sit Ophav og veed, hvad Livet 
er. Den eneste Prøve paa en Livsanskuelse er den. 

at Livet faaer Lov at udfolde sig og vinde Skikkelse. 
Er der syndet imod Grundsandheden, skal Tilværelsen 
nok gjøre det aabenbart, og Vildfarelsen komme for 
Dagen. 

Det er afgjort vist, at et levende Væsen aldrig kan 
blive til noget Større eller Bedre end det, hvorpaa det 
oprindelig er lagt an; det gjælder for Mennesket om 
at kjende sit Væsens Anlæg. Men Menneskets Anlæg 
er dobbelt: et grundvæsenligt, der svarer til Slægten, 
og et individuelt, der viser sig i særlig Begavelse. Det 
et i begge Henseender vigtigt, ikke at sætte sig selv 
for høit og heller ikke for lavt. Hvad den individuelle 
Begavelse angaaer, kan den Enkelte maaskee fra Be- 
gyndelsen af snarere være fristet til at vente sig for 
Meget end for Lidet, thi Phantasien er i Bevægelse: 
Haabet med sit Tryllespeil gaaer foran, og paa Veien er 
der lutter Eoser ; men naar Erfaringen kommer med Op- 
levelsen, stikke Tornene igjennem, og det kan da hænde, 
at Erindringen faaer Ar og Skrammer. Hvad den almene 
Begavelse: det at være Menneske, angaaer, er Slægten 
navnlig i vore Dage, da Naturhistorien florerer, snarere 
fristet til at sætte sit Livsanlæg for lavt end for høit. 
At være begavet som slet og ret Menneske har intet Smi- 
grende for Individet, men at være Talent, Geni, fortrinlig 
begavet, kan smigre den Enkelte. Naar En siger: vi ere 
en Dyreslægt, uden Tvivl modificerede Aber, saa mener 
han ikke dermed at krænke Nogen, allermindst sig selv: 
han gjør jo blot sine naturhistoriske Kundskaber gjældende. 
Men er der Nogen tilstede, som med gammeldags Dan- 
nelse vilde svare den Talende: saa er Du jo selv paa 
Afstamningens Vegne i Grunden et Fæ, vilde det være en 
Fornærmelse. At være et Dyr, naar vi Alle ere Dyr, 

er ikke fornærmeligt, det angaaer jo kun ror fælles 
Begavelse; men at kaldes et Fæ er fornærmeligt, thi 
det er at sigtes for Mangel af individuel Begavelse. 

Vi bør ikke give os hen til phantastiske Forvent- 
ninger og sætte vor Tilværelse for høit; men vi bør 
heller ikke opgive Haabet, det Evighedshaab, der adler 
vor Slægt, vi bør ikke sætte vort Liv for lavt. Der er 
i Oplevelsen en Maalestok for Haab, som Erindringen 
gj emmer. Det er denne Maalestok, vi i det Følgende 
skulle drage frem, idet vi tale om Liv og Haab. 

Anden Forelæsning. 

JJer gaaer et Sagn om en undergjørende Kilde, en 
Sundhedsbrønd, helbredende for Alle, der tynges af 
Aarenes Vægt, den kaldes Ungdomskilden. Det er na- 
turligt, at der i alle Verdens Egne, ogsaa i vort gamle 
Thule, er blevet flittigt søgt efter en saadan Kilde. 
Men alle Efterforskninger have hidtil været frugtesløse. 
Digteren med sin Ønskekvist er ufortrødent gaaet i 
Spidsen for de Søgende. Ofte har Kvisten bøiet sig i 
hans Haand, og han har varslet snart her, snart der; 
men desværre, hver Gang man styrtede til og stak 
Fingeren i Virkelighedens Jordbund, viste det sig at 
være — en Feiltagelse. Ogsaa Archæologien har paa 
en Maade taget sig af Sagen ved at anstille værdifulde 
Udgravninger; men den archæologiske Congres er dog 
nok endnu, saa vidt vides, ikke kommet paa det Kene 
med Resultatet. Derimod er den moderne Kritik for- 
længst paa det Rene med, at Ungdomskilden maa regnes 
blandt de forlorne Sager, at det forholder sig med den 
som med Paradiset, de Vises Steen, Irems Have, Kong 
Salomons Ring og andre Fortidens Herligheder, der ere 
forlorne. Skade, skulde det være sandt, at Kilden ikke 

er til at finde. Vi tør ikke opgive Haabet, og naar vi 
ikke opgive Haabet, finde vi strax, hvad vi søge; thi 
XJngdomskilden er jo netop Haabet. 

At Hapibet er en Ungdomskilde, skjønnes allerede 
deraf, at der altid er noget Ungdommeligt i det at 
haabe, og at det især er den Unge, som haaber; men 
Sagen faaer dog først sin rette Forstaaelse, naar vi 
besinde os paa, at der er to Slags Alderdom, en 
legemhg og en sjælelig, og svarende hertil da ogsaa to 
Slags Ungdom. Mod den Alderdom, der kommer med 
astronomiske Aar og vil regnes efter Almanakken, voxer 
ingen Urt, for den er der ingen Ungdomskilde. Men 
Sjælen er ikke saaledes afhængig af Tiden ; den kjender 
en Ungdom, som allerede er gammel, og en Alderdom, 
som endnu er ung: der gives Oldinge paa Firsindstyve, 
som dog ere yngre end Mænd paa Tredive. Naar blev 
i sørgelig Forstand et Menneske gammelt? Den Dag, 
da det hørte op med at haabe. 

Idet vi tale om to Slags Alderdom og to Slags 
Ungdom, maae vi for Alting ikke glemme, at der ogsaa 
gives to Slags Haab. Der er timelige Haab, og de 
timelige Haab ere mange; og der er et Evighedshaab, 
som altid er eet og det samme. De to Slags Haab 
kunne skilles ad. Der kan haabes umiddelbart paa det 
Timelige med Forglemmelse af det Evige, og der er 
dem, der mene, at Hjertets kjæreste Haab først trives 
ret og blomstre i Døgnets Sol, naar Evighedens kjølige 
Aande er borte. Der kan haabes paa det Evige med 
Opgivelse og Forsagelse af det Timelige, og der er 
dem, der sætte Fjendskabet mellem Timeligt og Evigt 
saa høit, at Jorden, maa blive en Jammerdal, før vi 
naae saa vidt, at vi øine Himlen. Det gaaer i Virkelig- 

heden dog ikke saa lige&em med at aflægge det Time- 
lige , som ivrige Bodsprædikanter synes at antage ; det 
er en indviklet Skilsmissesag. Det er evig vist, at de 
to Slags Haab ikke tør forvexles; men det er ogsaa 
vist, at de i dette Nærværende høre sammen som 
Aand og Natur, som Sjæl og Legeme. Hvad ér et 
timeligt Haab , naar det allersidste Evighedsskjær, 
det sidste Idealitetens Solglimt, er svundet? Det er 
ikke længer Haab, men enten eii selvisk attraaende 
Indbildning eller en kold, paa Sandsynlighed grundet 
Forventning. Og hvorledes seer Haabet vel ud, naar 
det vender sig bort med Foragt fra ethvert Indhold, 
som tilbyder sig gjennem det Timelige? Det er en 
Livserfaring, at der ikke alene gribes fejl, naar enten 
det saakaldte Naturlige skal gjøres til Eet og Alt, eller 
der leves paa falsk Forlig mellem Timeligt og Evigt, 
men at der ogsaa gribes feil, og at Feilen ikke er 
mindre farlig, just fordi der sigtes høiere, naar Natur- 
livets Grund skal ryddes ud for at det Aandelige kan 
faae Plads. Det er vel sandt, at Menneskenes Mængde, 
navnlig i vort Aarhundrede , er langt mindre udsat 
for den sidste Fristelse end for den første; men des- 
uagtet bør vi være paa vor Post imod den farligste 
af alle Vildfarelser. Det er i Religionshistorien ikke 
noget sjældent Syn, at Verdenslyst og gudelig Spægelse 
gaae Haand i Haand, at det selviske Væsen lige saa 
vel kan bringes til at rase i Forsagelser som til at 
svælge i Nydelser. 

Den sande Opgave indstiller sig først, naar man 
har indseet, at det Naturlige hører med i Udvikling af 
Aand, at det Evige laaner Stof og Indhold fra det 
Timelige. Fra dette Synspunkt bliver det os klart, 

hvad det Ungdommelige betyder, hvorledes Ungdom i 
væsenlig Forstand forholder sig til Haab. 

I det ungdommelige Sind ere to Elementer, det 
Naturlige og det AandeUge eller, hvad der siger det 
Samme, det Virkelige og det Ideale, det Timelige og 
det Evige, oprindelig sammenvoxede, de ere af eet Skud, 
Green og Blomst af een Knop. Den unge, uerfarne, 
men endnu ufordærvede Sjæl haaber, og hvorpaa? 
Naturligviis paa alt det, som er ædelt og stort og godt 
og skjønt i denne store, skjønne Verden. Det er ikke 
Storhedens tomme Begreb, ikke en almindelig Idee om 
et almindeligt Gode eller en tilreflecteret Forestilling 
om det i sig ubestemmelige Skjønne, der fylder Ungdoms- 
haabet. Nei, det Store har Skikkelse : Helte med Sværd, 
det Gode har Kjød og Blod,, og Skjønheden? Sidder 
jo ved Ruden, hvo der blot turde hilse. 

Det er et Misgreb, naar man vil overfylde en ung- 
dommelig Phantasie med Eventyr om Ridderspil og 
Skjønhedspriis , om Heltekraft, som aldrig svigter, og 
om de mange Dydens Krandse, som Lykkens Fingre 
have travlt med at flette til de Seirende. Det er en 
Underviisning, der blæser op ; man' giver de Unge over- 
spændte Forestillinger, Forventninger uden Oplevelser, 
Svulst og Svamp, opklækker kun Phantaster. Men det 
er mere end et Misgreb, det er en Forbrydelse mod 
de unge Sjæle, naar Underviisningen systematisk ind- 
rettes paa at gjøre dem gamle før Tiden; naar det 
Virkelighedsspeil, »der stadig holdes dem for Øie, kun 
viser dem Billeder af en udlevet, undergaaet Verden 
med falske Idealer, et Civilisationens Theater, hvor 
Frækhed og Rænker og Magthaveri og dulgt Fortvivlelse 
spille Hovedrollen; naar Hukommelsen Dag for Dag 

belæsses med Stumper fra Ødelæggelsernes Herlighed, 
medens Forstanden sysler med Former og Former af 
Former uden Ende. Viisdomsuglen bygger i Storheds 
Ruiner! Men naar intet Ord af Liv, ingen Straale af 
Aand opklarer denne Underverden af sukkende Titaner 
og styrtede Giganter — kun Sammenhæng og Væv, og 
Væv og Sammenhæng er den hele Forklaring: hvad 
Under, om den Unge ubevidst, halvbevidst opgiver sit 
første barnlige Haab; hvad Under, om han lidt efter 
lidt, endnu' før Oplevelsens Tid, gjør sig fortrolig med 
Skæbnens Gang og Kræfternes Spil og den regnende 
Forstands Overlegenhed; hvad Under, om en kommende 
Slægt oplever, at Oldinge paa tyve Aar trække paa 
Skulderen med Smiil, hvis der endnu er en Daare saa 
ungdommelig at ville svømme mod Sandsynlighedernes 
Strøm og vove sit Liv paa Sandhed og Ret. Der er 
en Aandsforbrydelse til, som stjæler Ungdommen fra 
de Unge. 

Faaer Ungdomshaabet de nødvendige Betingelser 
for en sund og naturlig Væxt, vil Forholdet mellem det 
Timelige og det Evige arbeide sig frem under Livets 
Gang, og Retningen blive forskjellig, efter som Gharak- 
teren udvikler sig. Skal der virkelig danne sig en 
Gharakteer, og den personlige Friheds Krav skee Fyl- 
dest, saa maa der nødvendig indtræde et Vendepunkt, 
da Villien vælger mellem Eet af To: enten at sætte 
det Timelige som det eneste Virkelige og med Forsæt 
udelukke det Evige, eller: at sætte det Evige som Maal 
og bearbeide det Timelige som Udviklingselement, som 
Middel. Hvorledes dette skeer i de Enkeltes Liv, kan 
ikke beskrives: her er ligesaa mange Muligheder som 
Individualiteter; men den Grundlov, hvorefter Udviklingen 

foregaaer, kan paavises, og det er, hvad jeg nu skal 
forsøge. 

Haabet bestemmes ved det, som haabes; men saa 
længe det Timelige endnu er sammenvoxet med det 
Evige, befinder Haabet sig, saa at sige, i en puppeagtig 
Tilstand. Forvandlingen foregaaer uformærkt. Saaledes 
f. Ex. med Elskovshaabet. De Haabénde vide ikke ret 
deraf. Hvad der i lykkelig Forstaaelse er afgjort 
mellem dem, er et Timeligt og dbg — for Evigt I Saa 
kommer Øieblikket: Haabet flagrer som én Sommerfugl 
fra Blomst til Blomst, men de lykkelig Haabénde føle 
sig forvissede om, at de lette Vinger kunne bære den 
op til Stjernerne. De have, med andre Ord, en Anelse 
om, at et evigt Liv kan begynde i Tiden. Det Sidste 
er rigtigt; men Forstaaelsen er saa ungdommelig. Det 
ungdommelige Haab maa prøves; hvori bestaaer nu 
Prøvelsen? 

Det unge Haab er forberedt paa Hindringer, beredt 
til at kæmpe mod Modstand. Dersom Modstand og 
Hindring ikke var mulig, saa var det jo ikke Haab, 
men mathematisk Vished. Modstand er ikke Haabets 
farligste Fjende, thi Haabet har Mod; Hindringen, selv 
om. den strækkef sig langt, er ikke Haabets farligste 
Fjende, thi Haabet har ogsaa Taalmod; der er en Ud- 
holdenhed i Haabet, som hvisker: giv Tid, min Dag 
vil komme, Lykken skal krone de Trofaste. Men der 
er en Mulighed, som Tiden sidder inde med, en Fjende, 
den lumskelig "huser: det er Skuffelsen i Form af Be- 
drag. Bedraget er Haabets farligste Fjende; det ud- 
sætter ikke Opfyldelsen, ak nei, det gjør Opfyldelsen 
til Intet, det vil jo snigmyrde Haabet. Men hvorfra 
kommer Bedraget? Ikke fra det Evige, nei, fra det 

Timelige! Her begynde de to Elementer, Evigt og 
Timeligt, at skilles ad, og denne Adskillelse er en Krise. 

Det vilde være meget ungdommeligt, om vi antoge, 
at det alene var Elskovshaabet, der saaledes var udsat 
for Bedrag. Bedragets Mulighed ligger paa Luur overalt; 
er der mangehaande timelige Haab, saa er der ogsaa 
mange Slags Bedrag og mangehaande Skuffelser. En 
Skuffelse er i ^amme Grad smertelig, som Haabet var 
tillidsfuldt og rigt og skjønt. Det Farligste ved Krisen 
er, at Skuffelsen af et enkelt Haab saa let er i Stand 
til at brede sig, angribe Haabet selv og gjøre den 
Skuffede haabløs. En Solformørkelse, hvor den er 
total, udbreder et Dødningeskjær over den hele Natur, 
Markens Dyr betages af Angst, Kvæget brøler, Smaa- 
fuglene flagre forvildede om eller søge til deres Reder. 
Saaledes ogsaa, naar Bedragets Skygge dækker Haabet 
fuldstændig, vil Synet paa det hele Liv undergaae en 
Forvandling. Det er ikke blot denne eller hiin enkelte 
Udsigt, der formørkes, men Tillidens Grundvold rystes, 
Tilværelsen faaer et Gravlampeskjær over sig. Hvorfor 
leve vi? Kun for at døe. Hvorfor nyde vi? For ret 
at lide. Hvorfor glædes vi? For dybt at sørge. Hvorfor 
haabe vi? For bittert at skuffes. 

Saalænge Sindet er i Oprør, ville Omgivelsens 
Trøstegrunde naturligviis ikke finde Indgang. At det 
nok gaaer over, at Tiden læger alle Saar, at man til 
Vederlag jo kan faae sig et nyt Haab, slige Hverdags- 
talemaader afvises med Foragt: „et nyt* Haab, ja med 
en ny Skuffelse, en Mulighed, som med Tiden, naar 
Lykken en Dag er i sit onde Lune , faaer Lov til at 
løslade Bedraget!" — Vi mærke os, at Krisen her sætter 
Skilsmisse, ikke blot mellem Fortid og Fremtid, men i 



d by Google 



25 

strengeste Forstand mellem Timeligt og Evigt. Om de 
adskilte Elementer nogensinde i dette Liv skulle gj en- 
forenes og hvorledes, beroer paa mere end udvortes 
Omstændigheder, det beroer paa den Spændkraft, der 
er i Sindet, og fremfor Alt paa det, som Villien vælger 
og den modne Beslutning holder fast. 

Der gives vel faa Mennesker, som have betraadt 
Oplevelsernes Vei, uden at de tillige paa en eller anden 
Maade, med dunklere eller klarere Viden, i svagere eller 
stærkere Grad have erfaret , hvad det vil sige , at 
gjennemgaae en Skuffelsens Krise. Vi kunne ikke lige- 
frem hente vore Exempler fra det Udvortes, allermindst 
fra det ofifenlige Liv, thi Sager af denne Natur komme 
ikke paa Udstillingen. Historien opbevarer dem i hem- 
melige Archiver. Men begynde vi indenfra og raadføre 
os med Psychologien, vil den levere Exemplarer i 
Mængde. Bevægelige Grupper af Individualiteter, Mænd 
og Kvinder, Ynglinge og Piger, fattige, rige, eenfoldige, 
kløgtige, fremstille sig her paa dette første, farlige 
Overgangstrin. Lad os betragte dem nøiere: Figurer 
paa en dunkel Grund, Physiognomier af et tilsyneladende 
freidigt Ydre, men Streiflyset falder paa et gaadefuldt 
Indre; det er, som havde hvert Individ et dobbelt 
Ansigt. De ere alle Lidende, skjøndt man ikke saa lige 
kan see det paa dem. Lidt blege maaskee; men Bleg- 
hed kan jo have mange Aarsager. Nogle tankefulde. 
Panden taaget, Øinene svømmende, Andre, der løfte 
Hovedet stolt, i hvis ulmende BliE og sammenbidte 
Læber man ligesom læser en Udfordring; kort: af det 
Ydre /kan Intet sluttes. Hvad der nager dem, er en 
Hemmelighed, de ere alle saarede af Skuffelsens Braad, 
alle bidte af Bedragets Slange. Unge, og dog allerede 

gamle! Thi som man jo veed, at Haaret kan blive graat i 
en eneste Nat, saa kan et skuffet Haab i en Kummerens 
Time gjøre et Menneske ældre, end Tiden med rolig 
Gang gjennem mange Aar. Dog er Sygdommen ikke 
dødelig. Det vil gaae over; Saarfeberen sætter sig, 
helbredende Kræfter arbeide i skjulte Værksteder, om 
føie Tid gjør Livet atter sine Krav gj ældende r vi kunne 
snart betragte vore Lidende som Reconvalescenter. 

Det Punkt, hvorpaa den psychologiske , vi kunne 
tilføie den religiøs-ethiske. Interesse hviler, er nu dette : 
hvorledes vil Helbredelsen foregaae? Med dem, som, 
uden at fatte den Tvetydighed, hvoraf Krisen skulde 
udrive dem, faae sig et nyt Haab, som man faaer sig 
en ny Kjole, og begynde paa en Frisk med et Timeligt 
og dog for Evigt, blive vi let færdige: de vare ikke 
egenlig saarede, de vare kun besvimede. Vi kunne da 
dele vore Invalider i to Klasser. Til den første Klasse 
henregne vi dem, som med en vis besluttet Resigna- 
tionens Kulde tage fat paa det Virkelige med Opgivelse 
af det Ideale, vælge det Timelige med Ryggen vendt 
mod det Evige. De ere i egenligste Forstand uden 
Haab og dog ikke haabløse; thi den, der frivillig giver 
Haabet Afsked, er ikke haabløs. Det Timelige har 
mange Krav og kan desaarsag tilbyde dem mange For- 
ventninger. Kun vente de sig ingen Foryngelse; deres 
Valgsprog er: os bedrager man ikke, thi vi ere gamle. 
Under den anden Klasse henføre vi dem, hos hvilke det 
Evige, det Ideale, kun blev tilbagetrængt, for at reagere 
fra Hjertets Bund med endnu større Kraft. De drikke 
paa Ny af Livets Væld: Ungdomskilden risler, Haabet 
voxer og forvandles. Det er en Selvfølge, at enhver 
af de to Klasser igjen maa falde i forskjellige Under- 

afdelinger, eftersom Sindet er svagere eller stærkere, 
eftersom det er Følelsen eller Forstanden, Phantasien 
eller Villien, der har Overvægt. 

Først et Par Ord om den første Klasse. Det svagere 
Sind, der har mistet sit Haab paa alt det Høiere, 
synker ned enten i Hverdagens smaalige Sysler eller i 
Døgnets bedøvende Tummel. Det lærer af Erfaring at 
afpasse sine Forventninger fefter Omstændighederne; 
men selv om de udvortes Vilkaar ere glimrende, om 
end sandselige Lidenskaber flamme op og finde Tilfreds- 
stillelse, der er dog en Tomhed, en stille Bitterhed i 
en saadan Sjæl, et nagende Mismod, at Verden er falsk. 
Tilværelsen huul, at Livet ikke holder, hvad det lover. 
Individer af denne Kategorie kunne for Øvrigt være 
godmodige, glæde sig med de Glade og betragte Ung- 
dommens Lykke med et eget Sympathiens Veemod; men 
de kunne ogsaa være misundelige, ondskabsfulde og 
maale de Haabende med et Blik af Skadefryd, som siger: 
ogsaa I skulle skuffes! 

Anderledes med det stærke Sind, naar det har taget 
Afsked med Haabet, ombyttet de ideale Formaal med 
store Virkelighedsinteresser og viet sin Villiekraft til at 
tjene under det Nærværende. At en saadan Charakteer 
skulde blive et slet eller farligt Menneske, er ingenlunde 
givet. Det kan blive en i sin Kreds hæderlig Mand, 
en driftig Mand, ret en Tidens Mand, Forretningsmand 
af første Skuffe. Der er Intet i Veien for, at en saadan 
Mand kan have et velvilligt Sind, et godt Hjerte, at 
han kan glæde sig ved at virke til Gavn, ikke alene 
for sig selv, men ogsaa for Samfundet. Men han har 
en Livsanskuelse, han ikke prædiker paa Gaden; den 
er indprentet i hans Sind saa dybt, at han ikke trænger 

til at faae den bekræftet hos Andre, dens korte Yiisdoni 
er: naar Kistelaaget slaaes til, er Historien ude. Med 
denne Leveviisdom befinder han sig efter Omstændig- 
hederne vel. Vistnok vilde den vfere utilstrækkelig, hvis 
Døden virkelig ikke skulde være i Stand til at løse 
Knuden paa Alexanders Maneer; men det maa Døden 
om. En Mand i en saadan Bedrift har ikke Tid til at 
gruble over Sligt; han tager de"t" praktisk. Han faaer 
Modgang,^ han oplever Kummer og Sorg, men yeed at 
finde sig tilrette i Alt. Det er, som fik han med hvert 
Aar en ny Bekræftelse paa Sandheden af sin Anskuelse. 
Ganske naturligt; thi det Element, hvori Sjælen lever, 
og hvoraf den drager sin Næring, indvirker paa dens 
Trang og Væsen. Man fodrer unge Dyr, f. Ex. Kaniner, 
med Krap for at see de røde Lag i Knoglerne. 'Et 
lignende Experiment kan gjøres med Sjælen. Menneskets 
Sjæl faaer timelige Safter i Mai-ven, naar den daglig 
mættes med Timeligt, kun med Timeligt. Jo mere en 
Sjæl giver sig hen til Indtryk af det Sandselige, desto 
lettere overbeviser den sig om, at Intet har Realitet 
uden det, som er sandseligt; jo dybere en Individualitet 
med alle sine Interesser sænker sig i det Endelige, 
aander og lever i lutter Endelighed, desto øiensynligere 
bliver det den, at det Evige er et Skin, det Hiinsidige 
et drømt Ideal: man kan uvilkaarlig fornemme paa sig 
selv, at Sjælen døer med Legemet. Men derfor ringe- 
agter man ikke Dyden; tvertimod! det timelige Liv har 
Dyden behov, og derfor maa man øve Dyden. Saa 
lever da denne dydige Mand i rastløs Virksomhed som 
Familiefader, Borger, Politiker, i Spidsen for mange- 
haande offenlige Foretagender. Ikke blot Actieselskaber 
og milde Stiftelser, ogsaa Kirken har ham i vigtige 

økonomiske Forbedringer Meget at takke. Saaledes 
lever han, og saa døer han. Og han faaer en Be- 
gravelse — tre lange Gader fulde af Vogne — og en 
Ligprædiken, ja en Ligprædiken! thi nu gaaer denne 
Hædersmand ind til den evige Salighed, ind i For- 
klarelsens Egne at hente sin Løn, en Løn saa stor, saa 
vel fortjent, saa salig og rig, at der ikke er et tørt Øie 
i Kirken. — Hvorledes denne Mand har forstaaet sig 
selv, hvilket Ansvar han paadrog sig den Dag, da han, 
saaret af Skuffelsen, bød sit Evighedshaab tilfals mod 
en klækkelig Sum i timelig Valuta, bliver en Sag for 
sig. Men i Eet har han forstaaet sig selv; thi vi kjende 
ham til Bunds — vi have ikke mødt ham i den ud- 
vortes Verden, men fundet ham i Psychologien, vi have 
jo selv skabt ham, og maae da vel ogsaa kjende ham 
— han har paa sin Viis rigtig forstaaet, at han og 
den evige Salighed ikke have det Mindste med hinanden 
at gjøre. Kunde han svare fra Kisten derinde, vilde 
der høres en Stemme: jeg fik den Løn, jeg ventede, 
stille med det Evige, lader mig nu have Ro i min Grav. 
Vende vi os til den anden Klasse, til dem, der 
drikke af Ungdomskilden, da er den individuelle For- 
skjellighed atter at kjende i Forhold til som det nye 
Haab forbliver i Stemning og Phantasie eller gjør Pagt 
med Villien og træder ud i Charakteer og Handling. 
Det er Haabets Gjenfødelse, vi skulle betragte. Hvor- 
ledes kan Haabet gjenfødes? Det døer i Skuffelsen, 
skal det komme til Live igjen, nxaa det fødes paa Ny. 
Hvad vi i denne Sammenhæng kalde det gjenfødte 
Haab, er ikke nyt i den Forstand, at det skulde have* 
et andet Udspring og være et ganske andet end det, 
hvormed vi begyndte. Ungdomshaabet var jo netop 

derfor saa skjønt, fordi det i sig forenede det Evige 
med det Timelige. Det var Krisen, som satte Splid 
mellem de to Elementer. Det gjenfødte Haab maa da 
atter optage det Timelige, men forstaaer sig, paa andre 
og høiere Vilkaar. 

Vi mgÆie bestandig erindre, at Livet selv er Haabets 
Kilde. Har Livet fra sit Ophav et dobbelt Krav, et 
timeligt og et evigt, da maa Haabet ogsaa have et 
dobbelt Indhold. Dersom Haabet ikke havde et Evigheds- 
element i sit Indhold, maatte det jo, soin vi alt have 
seet, gaae under i timelig Forventning, opgive sine 
ideale Muligheder og tabe sig i en Sandsynlighedsregning. 
Dersom Haabet ikke turde laane et Indhold fra det 
Timelige, maatte det ubetinget udelukke det Denne- 
sidige; som en Fredløs, Lalidflygtig paa Jorden maatte 
det uafbrudt stirre mod det Hiinsidige og søge sit Hjem 
i det Blaa. Men det Blaa og det Evige ere ikke Eet 
og det Samme. Skal Haabet vise Vei gjennem Livet, 
maa det kaste sit Blik paa den virkelige Jord: den, der 
gaaer paa Jorden med altid himmelvendte Øine, ud- 
sætter sig let for at snuble. Men naar Haabet atter 
griber det Timelige, maa den Haabende, der har over- 
staaet Skuffelsens Krise, vel være sig bevidst, at det 
Timelige gribes for det Eviges Skyld. Hvad det ube- 
tinget kommer an paa, er en Forvisning om, at det 
Ideale selv er Haabets Grund, at Haabet opfyldes i 
evig Forstand, hver Gang det giver os en Stadfæstelse 
paa det Eviges Realitet. Under denne Forudsætning 
kan Haabet i dette nærværende Liv baade skuffes time- 
ligt og dog opfyldes evigt. Ja, den timelige Skuffelse 
kan, som vi strax skulle see, være et kraftigt Middel 
til at stadfæste en evig Opfyldelse. 

Det er Overanstrengelse, naar en moderne Viisdom 
paatager sig at drage Himlen ned paa Jorden og smelte 
Tilværelsen om, saa at det samlede Livs forklarede 
Øieblikke skulle gjøre det Evige selv conmiensurabelt 
med det Timelige: vi ere endnu ikke i Himlen fordi 
Jorden befinder sig i Himmelrummet. Men det er 
derfor ligefuldt en farlig og for Aandslivet fordærvelig 
Misviisning, naar det Evige i den Forstand gjøres til 
et Hiinsidigt, at det Timelige bliver eneraadende paa 
Jorden. Sandheden er, at det Evige med indre Selv- 
stændighed ud fra sit- eget Rige gjennemvirker det 
Timelige, bærer det Timelige, stræber til at omdanne, 
forklare og forvandle det Timelige. 

Lad os, for ikke at springe for mange MeUéinled 
over, begynde med Phantasie og Stemning. Man tænke 
paa dybere, gjærende Naturer som Mystikerne; man 
tænke paa geniale Individualiteter, i hvilke Ideerne ar- 
beide. Det er ingenlunde Sjæle, som alle haabe paa 
et personligt Liv efter Døden; og dog have de en uvil- 
kaarlig Fornemmelse af det Evige. Det boer i dem, 
og just fordi det er dem saa umiddelbart nærværende, 
kunne de — uden at der endnu er Tale om et Hiin-. 
sidigt — være os et Exempel paa, hvad Haabets Gjen- 
fødelse, det, vi kalde dets evige Opfyldelse, selv i negativ 
Form, vil sige. Man lægge vel Mærke til Digterne, 
især de urolige, dem, hvis inderste Væsen er Smerte: 
Byron, Heine, Alfred de Musset og Mange blandt de 
aUemyeste. Hvor meget de end prise vort Livs Natur- 
side, det blinde, men ufeilbare Instinkt og de sandselige, 
elementære Lidenskaber, hvor meget de end forgude 
især det kvindelige Legeme: saa mærker man dog, at 
de ere lige saa utilfredse med den falmende Natur og 

dens visne Blomster, som de ere utilfredse med den 
spidsborgerlige Tomhed i Aanden, med Menneskenes 
indbildske, smaalige Hu og den adstadige Samfunds- 
prosa. Hvad er det, som midt i det glimrende Selskab, 
trods Anerkj endelsens Laurbær og Beundringens Virak, 
gjør dem til eensomme Fugle? Hvad er det for et 
Lysskjær, som i et og samme Nu forlyster og smerter 
Øiet? Det funklende Ideal, paa hvis Lynglimt de haabe ! 
Bestandig den ideale Fordring og saa en Skuffelse. Paa 
hver Skuffelse følger et nyt Glimt med et nyt Haab og 
saa — igjen en Skuffelse. Haabet døer i Skuffelsen 
for at fødes paa Ny: her er et Evighedselement, som 
uafbrudt reagerer mod det Timelige. Hvilken Kval, at 
Haattet i Nu efter Nu baade døer og lever! Ulykkelige 
Veer, en Gjenfødelsesproces med et haabløst Haab, og 
hvorfor? Fordi det bliver ved Stemning og Phantasie 
i selvisk Aand, fordi det Evige aldrig faaer Kraft til 
virkelig Forløsning. 

Skal Haabet gjenfødes i Charakteer og Villie, maa 
der andre Skikkelser frem paa Scenen. . Her er en 
Mand; vi hente ham ikke fra Gaden, han kommer med 
Hilsen fra Psychologie og Ethik, beredt til at under- 
kaste sig en Virkeligheds Prøve. Det er et Menneske, 
hvem Skuffelsens Smerte har lært, at man ikke selvisk 
skal leve for sig selv, men vinde sit Liv ved at sætte 
det ind og virke for ideale Formaal. Det virkelige Liv 
har Formaal nok; det har ogsaa Idealer. Det Virkeligheds- 
ideal, som nærmest lyser for ham, er Friheden, ikke 
den Frihed, som slaaer Mængden løs, men den, som 
adler Mængden og Møfter den op til et Folk. Her er 
hans Maal. Saa slaaer han AUarm i den søvnige Leir; 
Talen ruller som en Bjergstrøm, Masserne vaagne, 

Skarer flokke sig om den Begeistrede og sluge de 
vækkende Ord. Det er et Fremtidssyn med et stort 
Haab, som her folder Banneret ud; vilHaabet opfyldes? 
Klogskaben veed det: det vil ende med en Skuffelse. 
Ja, desværre, med en stor Skuffelse. Det er da ikke 
noget Nyt; men det, som for denne Mand er eien- 
dommeligt, er den Maade, hvorpaa han tager sig i 
Skuffelsen. Han maa vel, siger man, blive klog af Er- 
faring. Ja vist bliver han klog, men paa sin Yiis: nu 
begynder han først at handle som en Daare. Mange, 
som i Opvækkelsens Tid bare Fanen høit, gik til Veirs 
naed det nye Flag og vare dristige Skippere, der styrede 
lige mod Malstrømmen, krøbe sammen af Skræk, da 
Hvirvlen kom, og Dybet begyndte at koge; kloge, 
belærte af Erfaring, gjorde de stille omkring, viklede 
forsigtig Fanen ind og forlede „det synkefærdige Vffeg" 
med Idealet i Lommen. Men Haabets Mand holdt ud 
paa sin Post, det var en ungdommelig Daarskab. Og 
Eet endnu, som var mere ungdommeligt: han stod ved 
sit Ord, han var endnu glad i sin første Forventning. 
Ingen, end ikke den Forsigtigste blandt de Forsigtige, 
havde Speiderblik som han, naar det gjaldt om at opdage 
Faren. Men Faren for ham var ene den, at tøilesløse 
Overgreb skulde kvæle Friheden, og Mængden selv 
lægge Folket øde. Ingen, end ikke den Modigste blandt 
de Modige, turde som han saa aabent, frit og hensyns- 
løst udpege de Skyldige og rive Masken af Forførerne; 
det var jo en Daarskab. Ingen som han turde blotte 
det Afgrundssvælg, hvori graadig Higen efter Magt i 
Forbund med selvisk splittende Interesser og en gmten, 
suurøiet, Alt nivellerende Misundelse var i Færd med 
at styrte den forvildede Hob. Daarskab ! Han vilde, 

ikke ved Spot og Haan, men yed ærlig, usminket Tale, 
ved Sandhedens klare overbevisende Ord aabne de 
Forblindedes Øine og lede Bevægelsen i det rette Spor: 
ungdommelig Daarskab. Tilsidst, da Nemesis kom, 
Gudinden, den ubønhørlige, der straffer alle Overgreb 
og hævner den haanede Fornuft, stod han ganske alene. 
— Er han nu uden Haab ? Ingenlunde. Hans Haab 
staaer uformørket fast og lyser som en Baun fra Fjeldet. 
Det kan Ingeo forstaae. Det maa da, siger man, vel 
være fordi han ringeagter Erfaringens Eaad, at han 
kan blive ved at være saa ungdommelig. Nei, det kan 
Ingen forstaae. Kloge Folk, som jo ellers forstaae sig 
paa Alt, kunne ikke forstaae sig paa ham, thi i hans 
Erfaringer ligger en Hemmelighed. Hans Haab har 
maaskee skuffet Andre, men det har ikke skuffet ham 
selv. Hvor kunde Frihedshaabet vel skuffe den, som 
ved hvert udvortes Nederlag havde erfaret, at han 
vandt en indvortes Seier. Hvor kunde han svigte det 
trofaste Haab, som gjorde ham evig fri og trykkede 
Befrielsens Segl paa enhver opoffrende Handling. Han 
stirrede ikke op mod det Blaa; han gravede dybt i 
Timelighedens Jord, og han fandt en Skat. Og denne 
Skat? Det var mere end et Horn af Guld, det 
var mere end de Vises Steen, det var mere end* Kong 
Salomons King; det var et Udødelighedspant, et Kilde- 
spring i Sjælens Bimd, en Haabets Vei til Livets Væld: 
han drak af Ungdomskilden. 

Tredie Forelæsning. 



Haabet er af personlig Oprindelse. Blandt alle Skab- 
ninger paa Jorden er Mennesket den eneste, som i 
egenlig Forstand kan siges at haabe; thi Mennesket 
er et personligt Væsen. Dyret kan attraae, længes, for- 
vente; men fordi det forventer et Gode, er denne For- 
ventning dog endnu ikke Haab. Hvad der adler en 
Forventning til Haab, selv hvor det Timelige staaer i 
Forgrunden, er et frit henstillet Fremtidsbillede, en 
Mulighed klædt i lyse Farver, en aandig Klarhed, et 
Idealitetens Skær, som Dyrets* Øie aldrig seer. 

Religionen taler om al Skabningens Forlængsel, 
dens Smerte og Suk, dens Haab om Befrielse fra For- 
krænkelighedens Trældom. Den romantiske Poesie gj en- 
tager det Samme; den lytter til en stille Klage, en 
sagte, spørgende Hvisken, et veemodigt Suk fra Allivets 
Sjæl i Naturen. „Aftenrøden, naar den skriver sit Godnat 
i Skyers Lag, spørger om ei snart den bliver Forbud 
for en salig Dag". Hvorledes er dette at forstaae? 
Hvem er det, der sukker og klager, hvem er det* der 
længes og haaber? Ikke den stumme Natur, men 
det talende Menneske. Det er Mennesket, som laaner 
Naturen sin Røst. Vel er der Røster i Naturen, 

mange Røster, og dog ^ er Naturen selv som en Døvstum. 
Elementerne blive høirøstede, naar de bruse og larme; 
men Brusen og Larmen er endnu ingen talende Røst, 
saa lidt som den Døvstummes Brummen. Dyret har 
Stemme og Sjælen et SijLk, og Stemme og Suk kunne 
sige os Meget, naar det tolkes; men Dyret er ikke sin 
egenéBolk: det er et Umælende. Det er Mennesket, 
der laaner Naturen sit Ord; det er Menneskets Sjæl, 
der gjør sig til Tolk for dens Smerte, dens Suk og dens 
Klage. Og med begrundet Ret. Først i Mennesket, 
det tænkende Væsen, kommer Modsætningen mellem 
det Virkelige og det Ideale frem af sit Skjul; først i 
Mennesket, det selvbevidste Væsen, kan Naturlivet sukke 
under Forkrænkeligliedens Trældom; først i Mennesket, 
det personlige Væsen, kan al Skabningen haabe. 

Som Haabet er, er ogsaa dets Modsatte, Frygten. 
Dyrets Frygt er dunkel Anelse , uvilkaarlig Skræk og 
Angst. Menneskets Frygt gaaer videre, det har en 
personlig Frygt, en Frygt for erkj endte Muligheder; 
den selvbevidste Phantasie opdager de ængstende Mu- 
ligheder overalt, lokker dem til sig, klæder dem op og 
giver dem Form og Skikkelse. Der er en Skikkelse, 
mørk og truende, som staaer paa Veien snart jQernere, 
snart nærmere, altid desto mørkere, jo mere solbeskinnet 
Veien er, det er Døden. Dyret døer, men det har aldrig 
seet Døden. Menneskets Sjæl seer Døden mange Gange, 
inden den virkelig kommer. Hver Gang Nogen har sat 
sig et Maal i noget Timeligt og ret vil glæde sig til 
dets Opnaaelse, staaer Dødsskyggen der, og der opstaaer 
en Kamp mellem Skyggen og Haabet. Du kan jo være 
død inden i Morgen ! hvor nedslaaende for den, der 
venter sig en Glæde, ret en stor, usigelig Glæde af den 

Dag i Morgen. Derfra Fortvivlelsens Grribeil efter Ny- 
delsens Øieblik. Keligionen har laant den et Ord: 
lader os æde og drikke, thi i Morgen skulle vi døe. 

Selv de, der ville mere end æde og drikke, ville 
arbeide for høiere Formaal, men dog søge Livets Fuld- 
endelse indenfor det ^Timelige, møde Dødsskyggen paa 
Veien; men Modet voxer. Skyggen maa vige, de Be- 
hjertede mane den ned med en kraftig Formel, og 
Formlen siger: Individet døer, menSlægten lever. 
Der er noget Vækkende, Oplivende i denne Tanke, den 
har noget Trøsteligt ved sig; lad os veie Indtrykket og 
forstaae, hvad det siger, i et Billede. — Der stod et 
gammelt Træ, ombølget i Vaaren* af den varme Luft; 
Solen saae luende ned fra Himlen og prædikede for 
Mark og Skov Opstandelsens Evangelium med en Fynd 
og Kraft, saa det mylrede op af Jorden. Knopperne 
paa det gamle Træ skyndte sig, hvem der kunde komme 
først med at sprænge de mummieagtige Hylstre og frem- 
vise de friske, .saftige Skud : der var allerede Blade og 
Blomster paia Træet. Men nogle Solstraaler, som legede 
mellem Grenene og nysgjerrig tittede ind gjennem alle 
Sprækker, bleve opmærksomme paa en enkelt Knop, 
der sad saa trevent, krøb sammen i sit Hylster og vilde 
ikke frem med Noget. Hvad skal det betyde? spurgte 
de, hvorfor holder Du Dig saadan tilbage? Aa, svarede 
den, jeg er kun et ubetydeligt Individ, der er Knopper 
nok foruden mig. Jeg gider desuden ikke springe ud, 
det kan dog ikke føre til Noget. — Hvad er det, Du 
siger? Kan det ikke føre til Noget? — Nei, svarede den, 
jeg har hørt en Hvisken om, at det kun er Forfænge- 
lighed og stakket Herlighed med al denne Springen ud; 
om føie Tid skulle Blomsterne falde af, og Bladene 

hvirvles omkring paa Jorden. — Det er Vind, sagde 
Solstraaleme, det er en Vind, der har forskrækket J)ig ; 
hør ikke efter Vinden, den farer altid med løs Snak. 
Kom Du kun frem, saa lille Du er, og Du skal see den 
store straalende Verden, og Du skal see, paa hvilket 
mægtigt, herligt Træ, Du selv er et Led. Du skal være 
stolt af at yde dit ringe Bidrag til Træets Væxt og 
dets Krones Udfoldning, Du skal see Individer og 
Slægter, og Du skal sande Digterens Ord om Døden og 
Livet. — „Ligesom Træernes Blade, saaledes er Menne- 
skens Slægter, Bladene strøes af Blæsten paa Jord, 
men naar Skovene grønnes, skyde der friske fra Grenene 
frem ved Vaarens Igjenkomst. Saaledes Menneskens 
Slægter, een fødes, en anden forsvinder". 

Men det er dog en egen Sag med et Haab, der 
alene skal bygges paa en Sætning som den: Lidivideme 
døe, men Slægten lever; thi Sætningen udvider sig til 
at betyde: Slægterne døe, kun Allivét lever. 

Lidivideme voxe som Kom paa Slægtens Ager; 
Liv af Liv, nye Spirer, nye Straa, nye Blomster og Ax: 
det er en fmgtbar Ager; ved dette Syn skal Haabet 
fryde sig. Men Glæden er ikke ublandet. Paa Ageren 
gaaer en Høstkarl, huuløiet og mager ; det er Knokkel- 
manden med sin Lee. Hvo skulde troe, at der i disse 
tørre Knokler kunde boe en saa uhyre Arbeidskraft. 
Han meier ned for Fode gule Straa og grønne Spirer, 
hvad han levner er kun Jord og Muld. Millioner Gange 
Millioner Individer, forskjellige Arter, forskjellige Slægter, 
mylre frem paa den frugtbare Ager; Knokkelmanden 
hvæsser sin Lee og høster dem alle. Hvo skulde troe, 
at en Beenrad kunde holde saaledes ud. Han faaer sit 
Arbeide færdigt saa punktlig, saa præcis, at det Stykke, 

er forsvindende i Sammenligning med den uhyre Stræk- 
ning, han alt har meiet, den Forbigangenhedens lange, 
brede Stubmark, han har i Ryggen. Et Ocean af Mulm 
imod en Strimmel Lys! Livet sukker, Erindringen gyser 
ved at see derpaa, og Haabet græder som et Barn. 

Det er ikke Dødsskyggen alene, hvormed Haabet 
maa kæmpe; selv i det friske, nærværende Liv er der 
en Magt, der er LivetS Fjende; denne Magt er det Onde. 
Og det Onde, hvad indeslutter ikke dette ene Ord, 
hvilke Tilværelsens Tryk, hvilke Kvaler og Lidelser, 
sjælelige, legemlige, forskyldte, uforskyldte, halvforskyldte, 
indgaae ikke som Brøker under denne Generalnævner, 
det Onde. Ikke kunde Oceanets Søn, hiin gamle Pro- 
tons, snoe sig gjennem flere Bugtninger og paatage sig 
mere ulige Skikkelser end denne snedige og dog saa 
aabenbare Livets Fjende, den mørke, gaadefalde Magt, 
der er alle Onders Ophav. Skal Mennesket, det per- 
sonlige Væsen, kunne kæmpe mod det Onde og haabe 
paa Seier, maa det gjøre Forbund, ikke med upersonlige 
Magter, men med den høieste personlige Magt: det maa 
bygge sit Haab paa et styrende Forsyn. 

Trangen til en personlig styrende Magt, der sikkrer 
det Godes Overvægt i den fortsatte Kamp og leder In- 
divider og Slægter til Fuldendelsens Maal, har saa dybe 
Rødder i Sjælen, at denne Trang endogsaa der, hvor 
det klare Sandhedsord endnu ikke har tændt sit Lys, 
bryder frem med aandig, uimodstaaelig Kraft og giver 
sig Form i Mythen. Hos alle hedenske, men dog haa- 
bende Folkeslag finde vi en Forsynsmythe ; saaledes hos 
Nordboerne, saaledes hos Perserne. 

Hos vore nordiske Fædre er Kampen- mellem det 
Gode og Onde en stadig Krig mellem Aser og Jætter. 
Hvorledes Kampen ender, er bekjendt. Efter Kagna<- 
rok synke de Onde ned tU Nastronds Orme, men de 
Gode opstaae til forklaret Liv, til Glæde og Fred i 
Gimle. 

Hos Perserne udfolder Kampen mellem det Gode 
og det Onde sig til et umaadeligt Yerdensdrama, det 
er en Kamp, der ligelig strækker^sig gjennem alle Na- 
turens og Aandens Kegioner, en Kamp mellem Lyset 
og Mørket, Ormadz og Ahriman. Ved det almægtige 
Ord har Ormadz fra Begyndelsen skabt foruden sex 
udødelige Magter en himmelsk Hærskare af Aander og 
Ferver. Hver Skabning lige fra Dyret til Engelen fik 
sin Ferver, sin Skytsaand. Paa Jorden var „det høie 
Bjerge, som ragede op gjennem alle de himmelske 
Kredse lige til det første Lys; der fæstede Ormadz sin 
Bolig. Men fra Syden kom Ahriman, den onde Aand 
med Mørkets Hær, og Mørkets Hær var lige saa 
talrig og mægtig som Lysets. Ormadz søgte at bevare 
Freden; men Ahriman, fnysende af Vrede, begyndte 
Striden. Vel blev han i det første Møde blændet af 
Ormadz' Straaleglands og ved Synet Af Ferveme: det 
Godes Ord overvandt ham; han styrtede ned i Af- 
grunden. Men han var ikke afvæbnet. Han rustede 
sig og samlede Kræfter; mod enhver af Ormadz's gode 
Frembringelser satte han en ond. Da han atter stor- 
mede mod Himlen, blev han greben af en saadan Rædsel, 
at han i en Slanges Skikkelse styrtede ned til Jordens 
Midtpunkt og smittede Alt; selv Ilden, det reneste Ele- 
ment, smittede han med Røgen. Hver Gang Ahriman 
steg op mod Himlen, blev han kastet i Afgrunden; 

Ormadz og de gode Aander seirede. Men paa Jorden 
holdt Ahriman Stand; her deler han Magten med Or- 
madz: Lys og Mørke, Godt og Ondt, ligge i uophørlig 
Strid. Åt Kampen ogsaa maa gaae gjennem Menneske- 
livet, opvækkende baade Frygt og Haab, er en Selv- 
følge. De første Mennesker levede skyldfrie og rene i 
Troen påa Ormadz, indtil Ahriman fik dem forlokkede 
til at drikke Gedemælk og æde af forbudne Frugter. 
Det var Kvinden, som offrede først til Diveme, de onde 
Aander. Saa kom Døden ind i Verden med Ahriman 
paa Grund af Menneskets første Synd. Men Døden er 
ogsaa en Befrielse for Mennesket, thi med Kampen mod 
det Onde hører den op. De Dødeliges Sjæle, som fra 
Verdens Begyndelse ere skabte af Ormadz, leve i Himlen, 
hvorfra de nødes til at stige ned og forbinde sig med 
Legemerne for at fuldende den jordiske Pilgrimsgang. 
Efter Døden føres de til Broen Chinvad, der er bred 
og bekvem for de Gode, men smal og skarp for de 
Onde. Naar de Gode ere komne over Broen, føres de 
ind i Ormadz' Kige til Fryd og Glæde; men de Onde. 
styrtes fra Broen ned i Afgrunden for at udstaae Pinsler, 
hvis Vedvaren er i Forhold til Synderne, men dog kan 
forkortes ved Forbøn af ^Frænder og hellige Mænd. 
Den største Deel af de syndige Mennesker forbliver i 
Straffens Rige indtil Verdens Ende, indtil Ahrimans 
Magt er brudt, og Saligheden kommer at omfatte Alle. 
. Det er kun Myther; men Myther kunne, hvad det 
Personlige angaaer, indeholde store Sandheder. Hvad 
det ved Mythen fornemmelig kommer an paa, er det 
Indvortes, ikke det Udvortes, Livstanken selv, ikke 
dens Lidklædning. Om Ahriman har forlokket de første 
Mennesker til at drikke Gedemælk eller Faaremælk, er 

uvæsenligt; det Væsenlige er, at en ond, fristende Villie 
har forlokket dem. Hvilke Frugter de bleve fristede 
til at æde, er ikke Spørgsmaalet; Hovedsagen er, at 
det var forbudne Frugter, at de ved at æde af disse 
Frugter gjorde Brud paa den hellige Lov, kom i Mod- 
sigelse med sig selv og syndede. Hvorledes Døden i 
physisk Forstand blev en Følge af Synden, derom giver 
Mythen ingen Forklaring, Eftertrykket falder paa det 
psychologiske Moment, at den physiske. Død formedelst 
Synden optræder som en Qendtlig Magt, der truer det 
personlige Liv med Undergang. Det Tvetydige ved 
Mythen er, at den opstiller et Udvortes, som kun be- 
tyder et Indvortes, og ikke selv kan gjøre Rede for 
Forskjellen mellem Lidvortes og Udvortes. Mythetroen 
begynder oprindelig med at gribe det Lidvortes i det 
Udvortes, saa at et levende Indhold gjennemstrømmer 
Phantasien. Men umærkeligt skeer det, lidt efter lidt, 
at de beskuelige Former faae Præg af ydre sandselig, 
selvstændig Virkelighed; Mythens Aand svinder bort, 
og kun Masken, det legemlige Overtræk bliver tilbage. 
At være Troende paa dette Trin er da, persisk forstaaet, 
al være fuldt og fast overbeviist om, at Ormadz boer 
paa „det høie Bjerg", at Ahriman virkelig har seet ud 
som en Slange, da han styrtede ned fra Himlen, og at 
det deels er Gedemælken, deels en straffende Villies 
Magtbud, der har sat Døden ind i Verden. — 
Den der, naar Bevidstheden, støttet paa Billedformen, 
har naaet det ægte dogmatiske Trin, ikke troer Alt 
bogstaveligt, er det religiøse Politi en mistænkelig Person 
og stærkt paa Veien til Vantro. 

Vi lægge Mærke til, at den Forandring, som Mythe- 
troen efberhaanden undergaaer, bevirkes af en reflec- 

terende Forstand, der eensidig kaster sig over det Ydre 
og vil have alle Indklædningens Former fyldte med 
solid Virkelighed; det er dette, der udtrykkes ved, at 
de mythiske Begivenheder bUve til sikkre, historiske 
Kjendsgjeminger. Hvad følger nu heraf? Bliver Re- 
flexionen staaende paa Halvveien, saa bringer den det 
kun til at forandre den ideeopfyldte Mythetro til en 
vis vulgær folkelig Overtro med en Tilgift af uklar Inderlig- 
hed. Med dette svagere Salt kunne Tanker og Sæder 
og naturlige Kræfter dog i lang Tid holde sig friske. Dette 
var i den gamle Verden Tilfældet med Perser og Nord- 
boer, hvis Hedenskab aldrig naaede saa vidt, at det 
passerede Linien og kom ind under Kulturens Solbrand. 
Hos Grækerne og Romerne kom Reflexionen derimod 
saa vidt, at den blev sig Overtroen klart bevidst. Naar 
der først var vundet noget Overblik over en virkelig 
Natursammenhæng med Aarsager, Betingelser og Love, 
kunde det ikke falde den reflecterende Forstand vanske- 
ligt at indsee, at Guderne med deres Bedrifter hverken 
vare, ei heller nogensinde havde været virkelige. Idet 
Spørgsmaalet gjaldt et Udvortes og lød paa: virkeUgt 
eller uvirkeligt? blev Tænkningen endog hos dem, der 
grundede over Tingenes Væsen, mere og mere optagen 
af det Naturnødvendige og^ bortvendt fra det Per- 
sonlige. 

Forsynstroen , som hos Romerne var en egoistisk 
Fastholden ved den Skæbnens Bestemmelse — sic erat 
in fatis — at Rom skulde være Verdens Herskerinde, 
kom hos Grækerne aldrig til at spille nogen egenlig 
Hovedrolle. Grækerne vare i det Hele ikke noget haa- 
bende Folk; Haabet laa gjemt i Pandoras Æske og var 
vel egenlig kun for Individerne til Privatbrug. At 

baabe er romantisk; det er at see paa det Vordende 
og længes efter det Kommende. At resignere er 
klassisk ; det klassiske Øie seer ikke paa det Vordende, 
men hviler ud i Anskuelsen af det Værende, det i sig 
Fuldendte: Fremtiden er kun en fortsat Nutid. 

I hvilken Grad den dannede Bevidsthed med sin 
kritiske Reflexion i det andet Aarhundrede efter vor 
Tidsregning var kommet ud over den folkelige Fore- 
stilling om en guddommelig Verdensstyrelse, kan blandt 
Andet sees af den Maade, hvorpaa Lukian holder Af- 
regning med de gamle Guder. I en af hans Dialoger 
— Zeus i Kvide — begynder det med, at Guders og 
Menneskers Fader gaaer op og ned i sin Høisal, river 
sig i Haaret og udstøder Klageskrig som en Fortvivlet. 
Here aabner Døren; Zeus vil forklare hende, hvilken 
Ulykk'C, der er hændet, men hun afbryder ham med 
det skinsyge Udraab: Du Skalk, jeg kjender Dig nok, 
det er igjen et Elskovseventyr, og gaaer sin Vei. Nu 
kommer Hermes, og Zeus fortæller ham Sammenhængen. 
Du veed, siger han, at vi Guder for nogle Dage siden 
bleve indbudte af en rig Kjøbmand i Athen, som da 
hans Skib var i Fare, havde, hvis det blev frelst, lovet 
os en stor Offring og et rigt Gjæstebud. Han kneb 
paa Beværtningen, den Gnier; men da jeg nu engang 
var kommet tU den for sin Gudsfrygtighed berømte 
Stad, vilde jeg dog benytte mit Incognito til at see 
mig om og erfare Stemningen. Hvad maa jeg opleve? 
I en ganmiel Buegang, hvor en Menneskemasse var 
strømmet sammen, stode to Philosopher og disputerede 
om Guderne og deres Tilværelse. Den ene, en Stoiker, 
forsvarede dem meget grundigt, og det syntes den første 
Dag, som om Mængden vilde holde med ham. Men 



d by Google 



45 

den anden Dag mødte Modstanderen, det var en Epi- 
kuræer, ret et afskyeligt Menneske, med saadanne Ind- 
vendinger, at han rev Folket med sig og alle svore 
paa, at de fra nu af ikke mere vilde ære Guderne, 
mén foragte dem og slukke Ilden paa deres Altere. 
Det er onde Tider, Hermes, det er ude med Troen; 
hvad skulle vi dog gribe til? Hermes raader Zeus at 
sammenkalde en Generalforsamling. — Ja, gjør det, 
Hermes, kald dem sammen. Guder og Gudinder, , store 
og smaa, saa mange de ere, siig, at jeg befaler det. 
Hermes raaber: alle Guder og Gudinder maae strax 
give Møde; der skal paa Zeus's Befaling holdes en 
Generalforsamling. Der kommer Ingen; Alt er stille; 
hvordan kan det gaae til, ere Guderne da blevne døve? 
Du Dosmer, udbryder Zeus, er det at kalde paa Gu- 
derne? Du kan da nok begribe, at de ikke agte paa 
en saa prosaisk Tilsigelse. Du maa tale dem til paa 
Vers, et Vers af Homer! Hermes begynder: Hører I 
Guder alle, som boe paa Himmelen vide ... Nu høres 
der en Susen og Brusen i Luften; de komme fra alle 
Verdens Hjørner og samles i den store Sal ved Siden; 
der bliver en forfærdelig Støi og Larm derinde i Salen. 
Er det ikke besynderligt, siger Zeus til Hermes, jeg er 
saå underlig tilmode. Jeg maa jo nødvendig holde et 
Indledningsforedrag. Du kjender mig fra Homer og 
veed, at Ordet ellers aldrig pleier at svigte mig; men 
i dette Øieblik, jeg forsikkrer Dig paa min Ære: jeg 
er ganske benauet; hvor skal jeg faae en passende 
Idee? Ikke Andet end det, svarer Hermes; gjør som 
Talerne i Athenen, saa kan Du aldrig være i Forlegen- 
hed. Hvoriedes bære da Talerne i Athenen sig ad? 
De stjæle det Meste fra Andre og lægge Lidt til af 

deres Eget. Kunsten er: ikke at tage Formeget fra 
en Enkelt, men laane Lidt hos den Ene og Lidt hos 
den Anden: saa er det ikke Plagiat. — Fortræffeligt, 
Hermes, det vil jeg gjøre. Gaae Du imidlertid ind og 
bring dem til Ro. — • Hermes gaaer, men kan ikke faae 
Bugt med Forvirringen. Alle trænge paa; Enhver vil 
have Sæde blandt de Øverste. Hermes gaaer igjen til 
Zeus. „Forstyr mig ikke, nu sidder jeg mfdt i Talen". 
Men det er ikke muligt at holde Styr paa dem; jeg 
maa have en Regel: vor olympiske Rangforordning 
trænger høilig til en Revision. Ja, siger Zeus, skulde 
Retten have sin Gang, saa maatte de jo rangere efter 
de Mestere, som have formet deres Billeder, Phidias- 
gudeme først og saa nedefter. Men Tiden er materiali- 
stisk; vi komme til at rette os noget efter Stoffet 
Lad de. Guder og Gudinder, der ere af Guld, Sølv og 
Elfenbeen, sidde øverst; Du forstaaer mig. Hermes 
gaaer med den Besked; men der opstaaer en ny Trætte. 
Apollo taler om sin „sølverne Bue"; Aphrodite paa- 
staaer, at hun er saa godt som af Guld, da Homer har 
kaldt hende „den gyldne", hvortil en Anden bemærker, 
at det er en egen Sag med hendes Forgyldning. Saa- 
ledes bliver det ved, indtil den rhodiske Kolos træder 
op. Han er, som han siger, hverken af Sølv eller Guld; 
men han er sig sin Overmagt fuldt bevidst ; han har den 
i Massen. Han slaaer i Bordet og gjør Massens Ret gjæl- 
dende. Det imponerer Forsamlingen ; den kommer i Orden. 
Da Alle ere satte til Sæde, træder Zeus ind, rømmer 
sig og holder Lidledningstalen. Efter at have skildret 
dem Situationen og viist dem Ulykken i al dens Storhed, 
ender han med at give Ordet til den, som først maatte 
begjæredet. Almindelig Taushed. Gjentagen Opfordring; 

Spænding og Taushed. Omsider reiser sig En, det er 
Momus. Det glæder mig, siger Zeus, at Du, Momus, i 
dette alvorlige Øieblik er saa vel stemt, at Du kan 
glemme din Spot og give os et godt Raad. Du har 
Ordet, lad os høre dit Raad. Gode Raad, siger Momus, 
har jeg ikke; men ville I Guder høre et Trøstens Ord, 
saa er det dette, at hvis Menneskene nu vende os 
Ryggen, da maae vi jo Alle vide med os selv, at vi have 
ærlig fortjent det. Naar have vi Guder nogensinde for 
Alvor bekymret os om Menneskenes Anliggender? Tænk 
Dig om, Zeus, hvilke Masser af Vold og Uret der ligge 
opdyngede paa Jorden, stadig voxende i al den Tid, 
Du har ført Scepteret. Hvor var Du, da Friheden i 
Hellas kæmpende, døende, drog det sidste Suk, da 
Achæeme maatte sende de Tusinde til Rom? Hvad be- 
stilte Du den Dag, Mummius indtog Korinth? Naar Du 
ikke sad og nikkede paa en af Olympens Aase, sap. 
løb Du gal efter Nympheme og de smukke Piger. 
Hør ! hør ! — fra Here. Ja, Here, -Dig behøver Menneske- 
slægten da just heller ikke at løfte til Skyerne; dit 
Sind er som den mørke Luft, Du har altid fulgt dit 
Had og dine Luner. — I denne Aand, om end ikke 
med de samme Ord, gjør Momus det op med Forsyns- 
mythen, og trøster Guderne med, at er der end enkelte 
Tænkende, der naae saa vidt, at de see dem i Spillet, 
saa vil der dog altid være en uvidende Hob, som nok 
vil blive ved med at dyrke dem og haabe paa deres 
Hjælp og Bistand. 

Mod de Christne vender Lukian sig med, om mu- 
ligt, endnu større Haan. Disse usle Mennesker bilde 
sig ind, at Guddommen bekymrer sig om dem; de 
kvække som Frøer i en Sump og bryste sig af et Forsyn, 

der tæller Haarene paa deres Hoyeder, saa sikkre paa 
sig selv og dog saa lettroende, at de lade sig bedrage 
af enhver Gjøgler. 

Den gamle, haabløse Verden med al sin Viden, alt 
sit Vid, gik Skridt for Skridt til Graven. Stor ved sin 
Kraft, vidunderlig i sit Taalmod, uovervindelig trods 
ubeskrivelige Lidelser, løftede den nye Tro med det 
nye Haab sit Banner høit; og Banneret blev et Magtens 
Tegn, et Mærkétegn paa evigt Liv, et Salighedslys i 
Dødens Nat, et Skjold imod alle Farer. 

Det er nu snart sexten Hundredaar siden, at 
Verdensmagterne i Civilisation og Barbari begyndte at 
bøie sig for det nye Tegn; og dog skal end den gamle 
Strid gjentage sig, om end under andre Former. Den 
moderne Civilisation, der mere og mere har vendt sig 
mod Naturens upersonlige Væsen og valgt Grækenland 
Qg Rom til sine Idealer, har, som man forsikkrer, faaet 
Overbeviisning om, at Salighedshaabet er Skin og Drøm, 
og Tanken om en almægtig, fri, altstyrende Villié, ikke 
en Tanke, men en Lidbildning. Det Relative er Moment 
i det Absolute, det Forkrænkelige uadskilleligt fra det 
UforkrsFnkelige: det Onde er ligesaa nødvendigt som 
det Gode. Uden Laster ingen Dyd, uden Skygger intet 
Lys, uden Død intet Liv; ingen Sandhed uden Løgn, 
ingen Glæde uden Sorg, ingen Nydelse uden Lidelse, 
ingen Kraft uden Modstand, ingen Symphonie uden 
Dissonanser, intet Drama uden en Skurk: det er i 
kort Begreb den nye Viisdom. Heraf følger med 
ubarmhjertig Logik, at selv om det Gode maa sættes 
som Maal, saa er det Onde dog' nødvendigt for det 
Godes Skyld. Kraftmaaleren er for begge den samme: 
voxer det Gode, saa voxer ogsaa det Onde. Men heraf 

følger da ogsaa — med ubarmhjertig Logik, at ethvert 
Haab paa en bedre Fremtid for Individerne som for 
Slægten er forfængelig Daarskab. • Er der ikke en til- 
sløret Modsigelse, en hemmelig Skavank i denne Logik, 
saa følger uimodsigelig heraf, at den nye Verden, naar 
den atter naaer Civilisationens Høide, maa gaae ligesaa 
haabløs i sin Grav som den gamle. Denne Haabløshed 
har da ogsaa i den allernyeste Tid fundet sit viden- 
skabelige Udtryk i den saakaldte Nihilisme. Gaaden 
er, at Alt er af Intet, og Gaadens Løsning, at Alt 
vender tilbage til Intet. Hvad har saa Slægten at 
haabe? Intet. Viisdommen er, at Slægten, naar den 
bar seet Alt,, prøvet Alt, gjennemskuet Alt, omsider 
maa blive færdig med Alt og opdage Maalet: Intet. 
Som en Olding, mæt af Dage, mødig og træt, vil den 
udlevede Slægt med et veemodigt Smiil tage Afsked fra 
Livet og være for Evigt forsonet med Døden. 

Nihilismen er mørk og tungsindig; men i sit mørke 
Tungsind har den noget»høist Alvorligt og Rensende. Det 
er Endeligheden, Timeligheden, den spraglede Verdens 
mangefarvede Interesser og dens Storværkers Forfænge- 
lighed, hvorover den holder Dom. Det Endelige, fast- 
holdt for sig, er Skin, og Skrånets Grund er Intet. 
Idet hele Tilværelsen saaledes kommer i den Alt prø- 
vende Kritiks Smeltedigel og smeltes om, gaaer Intet 
tabt uden Endelighedens Slagger. Resultatet er langt 
fra at være saa haabløst, som det ved et første Øiekast 
kunde synes. Det store Intet, der sluger Alt, kan 
umulig være tomt; det er en aandig Muligheds Grund, 
hvori Alting synker; det Hele er der endnu, men for- 
vandlet saaledes, at det paa Ny maa begrundes og be- 
stemmes af Aand. 

Nihilismen er ikke nær saa farKg for Haabet sojxl 
åen ellers saa yndede Forventning om en forestaaende 
stor og lyksalig Fremtid. Det er en Anskuelse, der 
bygger trygt paa Endelighedens Grund. Nu maae vi 
visselig indrømme, at de endelige Maal og de timelige 
Interesser have deres Realitet, og at det vilde være 
sørgeligt, om disse Interesser med al den Handlekraft^ 
de udfordre, skulde svækkes og lammes af en tungsindig 
Speculation. Det er ikke Endeligheden, men dens 
Grund og Begrundelse, hvorom vi tale. Det er den 
uimodsigelige Sandhed, at det timelige Liv aldrig naaer 
og aldrig kan naae til fuld harmonisk Afslutning, naar 
dets sidste Maal er sat i en timelig Tid, som atter og 
atter skal indskærpes. Forventningen er, at Civilisa- 
tionen en Gang, maaskee ved en coup de main, skal 
gjøre det store Mirakel, at al Strid og Splid hører op, 
at Alle faae lige Deel i Livets Goder og desaarsag leve 
i Fred og god Forstaaelse. Det overgaaer Civilisationen* 
Kræfter: et haabløst Haab! F^r skal Verdenshavet 
sove ind til evig Ro, alle Bølger lægge sig, alle stride 
Strømme staae stille, før Timeligheden, dette forkrænke- 
lige Væsen, hvis Inderste er Uro, Strid og Splid, skal 
komme til Fred, til Harmonie med sig selv og afsætte 
en Ligevægts-Tilstand. Nei, Kamp og Kamp og atter 
Kamp, det er i Evighedens Navn al Timeligheds Løsen» 
I timelig Forstand kan det siges med Grund, at det 
Onde maa tjene det Gode. Samfundets Røre, de vilde 
Skrig, . den dumpe Larm, de hastende Fodtrin, skal nok 
forstyrre Blødagtighedens Søvn, „de Civiliseredes'' 
skjønne Drøm om en jordisk Lyksalighed. 

Der maa — for Evighedens Skyld — i Menneskenes 
Sind forblive en hemmelig Angst, et aabent Saar, en 

Rift; thi kun igjennem denne Eift kan Sukket trænge* 
sig frem, det Længselens Suk, der aner et Uforkrænke- 
ligt. Der maa i Timelighedens Muurværk være Sprækker 
og Revner; kun igjennem disse Sprækker og Revner 
falder der Lysskær ind fra det Evige. 

Kunde det lykkes en verdslig Klogskab — om end 
blot for en føie Tid — at dæmpe alle Klager, stoppe 
Munden paa al Utilfredshed, mætte endogsaa Graadig- 
heden selv og faae den jordiske Velværens Rifter og 
Revner behørig tilkittede, hvad vilde da skee? Da 
vilde den aandige Tone forsvinde; den sidste Hilsen 
fra høiere Regioner, den sidste svage Gjenlyd af hine 
Sphærerg Harmonier vilde døe hen. Det vilde gaae med 
den i Endelighed forstokkede, i Timelighed forstenede 
Tilværelse, som det efter Sagnet gik med hiin forunder- 
lige Støtte — Memnonsstøtten. Hver Morgen, naar 
Solen gik op, gav Støtten en Tone, det sang i Stenen. 
Der var noget Aandeagtigt deri. Man lyttede til og 
fornam det Guddommelige; det klang som en Hilsen 
fra oven. Hemmeligheden var, at der var en Sprække 
i Stenen, en Revne i Støtten. Man opdagede Revnen, 
men Hemmeligheden opdagede man ikke. Man meente, 
at naar Støtten blev repareret, vilde den ret begynde 
at synge og give Toner i fuld Harmonie. Hvor blev 
man skuffet; thi hvad skete nu? „Ak Støtten den blev 
taus, og Solen gjød sit tause Guld i Ørkensandets 
Bækken. Og aldrig meer hiin klare Hilsen lød, fra 
samme Time, som man heled Sprækken ^^ 

Det er en ikke ualmindeUg Mening, at der i den 
positive , aabenbarede Religion indeholdes adskillige 
Stykker, som ikke egenlig vedkomme Troen, og som 
man desaarsag kan lade staae hen; men, siger man, 
der er eet Stykke, som for Livets og Haabets Skyld 
absolut maa bevares, og det er Troen -paa Forsynet. 
Den tvivlende Forstand kan tage mange Artikler bort 
af en kirkelig fuldstændig Troesbekj endelse, men den 
om det faderlige Forsyn maa blive staaende, det er 
det allervigtigste Stykke. Der er dem, der føie et 
Stykke til, som ogsaa skal blive staaende, det er Troen 
paa Sjælens Udødelighed; og der er dem, som for en 
Sikkerheds Skyld føie endnu et Stykke til, og det er 
Troen paa en retfærdig, men dog naadig Dommer, der 
omsider vil opgjøre vort Livs Regnskab og betale 
Enhver efter sine Gjerninger. Naar disse tre Stykker 
ere i god Behold, antager man at have Alt, hvad man 
behøver af positiv Religion. Hvorledes er nu dette 
at forstaae? 

Det skal indrømmes, at der i den Fremstilling af 
Phænomener og Kjendsgjerninger, hvorigjennem Aaben- 
baringens Indhold udenfra træder os imøde, kan fore- 

komme Meget, som ligger os §emt, fordi det er i 
historisk Form og tilhører en iQem Fortid, Meget, som 
ved første Øiekast er os frastødende, fordi vor Verdens- 
betragtning, det Virkelighedsbillede af Himmel og Jord, 
hvortil Nutidens Dannelse og Tankegang naturlig har 
ført os, er saa vidt fcrskjellig fra Oldtidens. Det skal 
indrømmes, at den kirkelige, ja selv den bibelske Over- 
levering i dens enkelte Led og Sammenføininger, er 
langt fra at afgive et udvortes sikkert Underlag, et 
dogmatisk Bjælkeværk, hvorpaa man kan slaae Tro 
og Haab fast som med Spiger og Søm; alt dette kan 
indrømmes, og endda er den antydede Opfattelse af 
den positive, aabenbarede Eeligion behæftet med store 
Vildfarelser. 

Allerede den Omstændighed, at her er Tale om 
Stykker, eet, to, tre Stykker, altsaa om en Udstykning, 
maa jo gjør.e En betænkelig. Indeholder Aabenbaringen 
Sandhed, da lader Sandheden sig ikke udstykke. Den 
aabenbarede Religion er, i sit væsenlige Indhold, enten 
fra Først til Sidst falsk eller fra Først til Sidst sand; 
der er een Aand, een Tro, eet Haab i alle Forkyndelser, 
een Livets Strøm gaaer igjennem det Hele. Den, der 
i Sandhed har tilegnet sig det aabenbarede Ord om 
Forsynet, det faderlige Forsyn, uden hvis Villie ikke 
en Spurv falder til Jorden, har ogsaa tilegnet sig Ordet 
om Synd og Naade, om Frygt og Haab, om evigt Liv, 
Retfærdighed og Dom. Den, der ikke har tilegnet sig 
det Sidste, er i en Vildfarelse, naar han bilder sig ind, 
at han desuagtet har forstaaet og tilegnet sig det 
Første. Den positive, aabenbarede Religion er fra Først 
til Sidst en Forsynsaabenbarelse : Alt samler sig i den 
ene Tro, Troen paa Forsynet. Den positive, aabenbarede 

Religion er fra Først til Sidst en Retfærdigheds- og 
Ejærlighedsaabenbarelse: Alt samler sig i den ene Tro, 
Troen paa en sidste personlig Forherligelse af alt det 
Gode og en sidste personlig Fordømmelse af alt det 
Onde. 

Hvorledes overbevise vi os om Sandheden heraf? 
Hvad giver os Vished? Livets Ophav, Livet selv! Vi 
leve først, idet vi lære at leve. Maalestokken for Tro 
er Oplevelse; Maalestokken for Haab er Oplevelse, og 
— det kan ikke gjentages for ofte — Maalestokken for 
Tilegnelse og Forstaaelse af den aabenbarede Religion 
i sin Heelhed er fra Begyndelsen til Enden Oplevelse. 
Vi fastholde kun det Udvortes for derigjennem at til- 
egne os det Indvortes; men Tilegnelsen er i Oplevelse. 
Hvad der i det historisk Overleverede er af den Be- 
skaffenhed, at det ikke paa nogen Maade enten umiddel- 
bart eller middelbart kan blive Gjenstand for indre, 
personlig Oplevelse, kommer ikke Religionen ved, kan 
ikke være enten Gjenstand for Tro eller Grundlag 
for Haab. 

Ved at anlægge den fra Oplevelsen selv eller dog 
fra dens Mulighed hentede Maalestok blive vi i Stand 
til at charakterisere de forskjellige Misforstaaelser af 
Forsynslæren og fra Religionens Standpunkt at bidrage 
til en Belysning af det levende Forsyns Selvaabenbarelse 
for Individer og Slægter. 

Blandt Misforstaaelseme møde vi da for det Første 
den overfladiske eller vulgære Forsynstro. Den er 
sammensat af to Elementer: Forestillingen om en al- 
mindelig, i det Hele uforanderlig Verdensord^i og 
Forestillingen om en „Guds Finger", som ved givne 
Leiligheder griber ind, hvor det gjælder. At saadanne 

to Forestillinger ikke ligefrem kunne forliges i een 
Bevidsthed, er begribeligt. Under Oplevelsen blandes 
de da ogsaa paa den meest forskjellige Maade. 

Har Forestillingen om en uforanderlig Verdensorden 
Overhaand, saa synker Læren om Forsynet ned til en 
blot menneskelig Opfindelse. Kjendte vi alle Omstæn- 
digheder, vilde vi kunne beregne Begivenhedernes Ind- 
træden, som en Astronom beregner en Solformørkelse 
eller en anden Gonstellation. Nu kjende vi ikke den 
uendelige Sammenkjædning af Aarsager, Betingelser 
og Virkninger. Vi støde paa Tilfælde, Hændelser, 
mærkværdige Sammeijtræf. Ere disse Begivenhedernes 
Sammentræf af store, heldbringende Virkninger enten 
for 08 selv eller for det Hele, saa blive vi rørte og i 
Rørelsens Øieblik troende: vi henføre dem under For- 
synet; forekomme de os ubetydelige, saa er det bare 
Hændelser; trykke de os som Modgang, saa er det 
Skjæbnen; komme vi til rolig, kold Overveielse, saa er 
det Tingenes naturlige Gang. Vor Forsynstro og vort 
Haab er grundet paa vor Uvidenhed. 

Har Forestillingen om en almægtig, vilkaarlig Villie 
Overvægt, da sætter Mennesket sig i en Art eventyrligt 
Forhold til Forsynet, vover Alt, selv det Dumdristigste, 
paa Forsynets Regning. Ligesom en letsindig og uvorn 
Søn, der har en rig og mægtig Fader, tillader sig alle- 
haande Udskeielser, idet han stoler paa, at Faderen, 
som vel er noget streng, men dog i Hjertet en god og 
kjærlig Fader, nok vil rede ham ud af Forlegenheden 
og komme ham til Hjælp, naar det kniber, saaledes 
kunne Menneskene blive phantastisk troende og bygge 
et sønligt phantastisk Haab paa Forsynets faderlige 
Finger. Det er utroligt, hvor let de blive troende og 

i Troen haabende, naar det stemmer med deres Til- 
bøieligheder. En Ødeland kan leve flot af, hvad han 
har, naar han slet ikke bekymrer sig om Fremtiden, 
men lader Forsynet sørge for den Dag i Morgen. Et 
heelt Folk kan- bespare Millioner, naar det har „den 
rette levende Tro" og sætter sin Lid til Forsynets 
Finger. Dets Forsvarsvæsen vil f. Ex. ikke koste det 
Meget; det har slet ingen Hast med at faae det i Orden. 
Hvis en lurende Fjende engang skulde fristes til at ville 
have Fingre i et saa hjerteligt troende Folk, da lad ham 
tage sig ivare, at Forsynet ikke faaer Fingre paa ham : 
en saadan Tro méd et saadant Haab er meget besparende. 
Et Par Træk af virkelig Oplevelse. Der var en 
Gang en Konge, som oplevede den Hjertesorg at maatte 
slutte Fred med en overmægtig Fjende, efter at hare 
afstaaet ham omtrent Halvdelen af sit Rige. Det var 
en haard Skjæbne; men det Jcunde jo ogsaa opfattes 
som en Tilskikkelse af Forsynet, og blev i det Mindste 
opfattet saaledes officielt. Der blev anordnet Guds- 
tjeneste med Takkebøn over hele Landet. Kongen med 
sit Hof var i Kirke. Bagved Kongens Stol sad en 
Hofmand og mumlede under Prædikenen. Kongen 
vendte sig om og spurgte: hvad mumler Du. om? Jeg 
taler med vor Herre, D. M. Hvad siger Du til Vor- 
herre? Jeg takker ham for Freden, D. M. Og hvad 
svarer han Dig? Ingen Aarsag! Her have vi et 
Exempel, som viser, at Forestillingen om Forsynets 
Villie er gaaet under i Forestillingen om Verdenslovene 
og Tingenes naturlige Gang. — Et andet Træk falder ind 
under det Pusilanime. Det var en skikkelig Kone, hvis 
Mand var Virtuos. Samme Kone kom til visse Tider 
paa Grund af Omstændighederne i et eget, ret eieA-* 

dommeligt Forhold til Forsynet. Virtuosen pleiede 
nemlig en Gang om Aaret at give en stor, extraordinær 
Aftenunderholdning. Ved denne Anledning gik Konen 
i Kirke, sædvanligviis to Gange. Første Gang, før 
Aftenunderholdningen, bad hun til Forsynet, og hendes 
Bøn var en Bedebøn; hun bad af Hjertet, inderlig og 
oprigtig, at det dog maatte gaae godt, hun bad om et 
talrigt Besøg, Lykke og Held paa Violinen o. s. frmdl. 
Anden Gang, efter Aftenunderholdningen, bad hun til 
Forsynet, og hendes Bøn var en Takkebøn, at sige, 
naar det var gaaet godt; thi naar det ikke var gaaet 
rigtig godt, saa takkede hun slet ikke. Her er et 
Exempel, som viser, at Forestillingeu om Tingenes 
naturlige Gang kan, naar det gj ælder, 'blive fortrængt 
af Forestillingen om en overnaturlig indgribende Villie. 
Det Pusilanime ligger ikke i, at den Bekymrede bad 
om noget Timeligt; thi dersom det ikke var tilladt at 
bede om noget Timeligt, saa var det jo heller ikke til- 
ladt at bede om det daglige Brød; nei, det Smaalige 
ligger i det Selviske, at hun glemte at takke, naar det 
ikke var gaaet efter Ønske. 

Den næste Misforstaaelse staaer paa et høiere Trin. 
Her bygges ganske rigtig paa den Forudsætning, at 
Forsynets Villie ikke gaaer uden om Lovene, men 
igjennem Lovene, og magter Alt, det Mindste med det 
Største. Men saa gjøres der ogsaa den Fordring, at 
Forsynets Bistand og Hjælp skal give sig tydelig til- 
kjende i dette virkelige, nærværende Liv. Forestillingen 
om et Hiinsidigt er enten ganske glemt eller dog trængt 
tilbage; Forsynstroen er tagen som et Stykke for sig, 
adskilt fra Udødelighedstroen. Fra dette Synspunkt 

gj ælder det, hvad Leibnitz siger: ,,det er ingen ringe 
Sag at være tilfreds med Gud^og med Universet." 

Det falder det Selviske i Mennesket, med al mulig 
Ivren for Retfærdighed, Kjærlighed og Barmhjertighed, 
langt lettere at appellere til Naturen og finde sig til 
Rette under Nødvendigheden end at holde Troen fast 
paa en altstyrende Villie og haabe paa Forsynets Bi- 
stand. Ingen, som er i Fare, vil vredes paa Natur- 
magterne, om de end true ham .med Undergang; de 
kunne nu ikke Andet, de ere lovlig undskyldte. Ingen, 
som er i Havsnød, bliver forbittret enten paa Stormen 
eller paa Bølgerne eller paa Klipperne; de villieløse 
Væsener have jo ingen Skyld i de Ødelæggelser, de 
anrette. Men dersom der var En med derude, om hvem 
Alle vidste, at han kunde hjælpe, naar han blot vilde, 
og dog ikke hjalp, han vilde blive Gjenstand for en 
rasende Forbittrelse. Man kalder paa ham, man beder, 
man besværger ham, man raaber til ham. Alt forgjæves ! 
Han staaer taus, ubevægelig, kold som Bølgen, stokdøv 
som Stormen, haard som Klippen, — et hjerteløst Uhyre ! 
De Kæmpende haane ham, de Døende forbande ham, 
og de, som overleve Faren, erklære, at det ikke har 
været nogen virkelig Person, men et Phantom, et 
Taagesyn, et Foster af ophidset Indbildning. Saaledes 
er det gaaet mange Mennesker med Forsynet. De be- 
gyndte med at troe, de kom i Fare, de haabede, de 
raabte om Hjælp; men den Tause gav intet Svar, 
Hjælpen udeblev. Enten sank de da i Dybet med en 
Forbandelse paa Læberne, eller et Tilfælde hjalp dem: 
de løb fra Faren, takkede Hændelsen og spottede For- 
synets Afmagt. Dei var en Feil i Oplevelsen; der var 
Noget, de aldrig fik at see i Faren, et Syn, som Troen* 

alene kau vise Haabet. „Han stod, den Tause, paa 
Skibet derude, midt i den hylende Storm, og frelste 
dem alle, — ikke fra Undergang, nei igjennem 
Undergang." Det var Troen, der opdagede det, thi 
Troens Øie er skarpt, det seer igjennem Taager. Troen 
saae i Horizontens Rand den nye Kyst, den stille Havn. 
Det dukkede op luint solrige Land; Lundenes Skygger, 
Kildernes blinkende Sølv, selv Blomsterfloret paa de 
grønne Enge kunde Troen see. Og Troen blev glad og 
hviskede til Haabet: „see, hvor han, den Tause, han, 
hvem de forbande, staaer og frelser dem alle, hver og 
een; Lagen bliver glemt, hverken Smaa eller Store, der 
er Vei, der er Plads, der er Bolig til dem alle. Saa 
ville vi To, Du og jeg, ikke forbande ham; nei, Du 
skal prise ham høit, og jeg vil falde ned og til- 
hede ham." 

Misforstaaelsens tredie Form, en Ændring af den 
f oregaaende , er især charakteristisk ved den selviske 
Utaalmodighed. Den Haabende opgiver ikke sin Tro 
paa Forsynet; men Eet og Skjel skal der være i Verden: 
hvad bliver det til med Retfærdigheden, hvor bliver 
Gjengj ældeisen af? Det gaaer saa langsomt. Ondskaben 
hoverer, det Gode undertrykkes, den Stærke bryster sig 
af sin Arms Kraft: det seer undertiden ud, som om 
Forsynet sov. Vaagn op, hvor længe skal det vare? 
Det er Utaalmodighedens Raab og Klage. De to Stykker: 
Troen paa et styrende Forsyn og Troen paa en ret- 
færdig Dommer, ere her satte sammen med Udelukkelse 
af det dybere Mellemliggende. Det glemmes bestandig, 
at den sidste Opgj øreise ikke er her, men hisset; det 
glemmes, at Timeligheden ikke blot er en Opdragelses- 
anstalt, men fremfor Alt en Frihedens Kampplads; det 

glemmes, at den sidste Aet af det store Skuespil ikke 
falder indenfor, men i væsenlig Forstand udenfor den 
timelige Livsgrændse. 

I Skuespilhuset, naar der opførtes et stort Drama, 
der ret satte Tilskuernes Sind og Tanker i Spænding, 
skal det i ældre Dage, da Naiveteten var større end 
den er nuomstunder, undertiden v^re hændt, at et 
uforberedt, men grundærligt og troskyldigt Menneske 
kom til at forstyrre Forestillingen ved sin Utaalmodig- 
hed. Der er i et saadant Stykke naturligviis onde'' 
Lidenskaber , Falskhed , Bagvaskelse , Misforstaaelser. 
Der er Scener, Sammenstød, hvor et eneste Ord vilde 
være nok til at klare det Hele, naar det blot blev ud- 
talt. Det kan den ærlige Mand ikke holde ud at see 
paa. Han vil forraade Henmieligheden ; han raaber 
høit og vil komme de Vildledte til Hjælp. Man tysser 
paa ham og faaer ham stillet tilfreds; men det varer 
ikke længe, thi i i^erde Aet bliver det værre og værre. 
Det er ham, „Skurken, den rødhaarede Kjæltring med 
de buskede Bryn og de sorte Øine", som den ærlige 
Mand ikke for nogen Priis kan fordrage; „thi det er 
ham, der gaaer omkring og gjør alle Ulykkerne." Den 
ærlige Mand er i Oprør, hans Utaalmodighed taaler 
ingen Indvending; han skammer de lunkne Tilskuere 
ud, at de sidde saa ligegyldige; han raaber paa Politiet 
og vil strax op paa Scenen og gjøre lyst, før det er 
for sildig ; han glemmer, hvad der staaer paa Plakaten, 
at Stykket har — en femte Aet. Det er et Billede, 
om end et ufuldkomment Billede, paa den menneskelige 
Utaalmodighed over for det styrende Forsyn. Vi stole 
paa Digteren, naar Stykket gaaer sin Gang og spænder 
vor Forventning; men over for det store Verdensdrama, 

hvori vi selv have en lille Rolle, brister vor Taal- 
modighed: vi harmes over de Medspillende og forarges 
paa den usynlige Digter. Hvilke Optrin, naar en 
romersk Triumphator holder sit Indtog i „den evige 
Stad", hvilket Billede af Retfærdighed paa Jorden! Vi 
kunne knap taale at læse om Andres Ulykker i Historien; 
angaaer det os selv, saa mistvivle vi let om Forsynets 
Retfærdighed. Vi glemme, at Stykket har en femte Aet, 
der spilles paa en anden Scene. — Disse Misforstaaelser 
maae hæves, naar det skal være muligt at tilegne sig 
Aabenbaringens Ord om et levende Forsyn. 

Forsynets Væsen er Villie, almægtig Villie. Det 
store Drama, hvori Enhver spiller med, er anlagt paa 
at udvikle Menneske villien og bringe den gjennem Strid 
og Vildfarelser til Overeensstemmelse med den gud- 
dommelige Villie. Hvad vil da denne guddommelige 
Villie, hvad er dens egenlige Plan med Mennesket? 
Dersom Planen laa i et Fomuftsystems ubetinget af- 
sluttede Nødvendighed, maatte den, i sine Grundtræk i 
det Mindste, kunne udfindes ved grundig videnskabelig. 
Tænkning. Her behøvedes ingen særlig Aabenbaring. 
Men da dens inderste Princip er Villie, Frihed, en 
ubetinget Frihed, der gjør Fomuftsystemet til Grundlag 
og sætter Alt i Naturen som Middel for sit Maal, saa 
er det umuligt, at dette, den ubetingede Villies, Maal 
kan blive Mennesket aabenbart, uden derved, at Villien 
selv aabenbarer det. 

Denne Aabenbaring har to Trin. Det første Trin 
er betegnet ved Lovene, de store Love for Lydighed 
og Frihed. Lovene gjælde det Almindelige; dog gaaes 
der, for Livets og Virkelighedens Skyld, ogsaa i det 
Enkelte med bestemte Bud, Trusler og Forjættelser, 

Straf over de Onde, Belønning og Velsignelse for de 
Gode. Gjengjældelsen udgaaer fra den Evige , men 
lyder dog paa det Timelige; saa vækker Gjengjældelses- 
tanken en smertelig Strid mellem Tro og Tvivl, mellem 
Haab og Skuffelse. Haabet skuffes og holder sig dog 
trods alle Skuffelser; det er en fortsat Krise, men en 
Troens og Lydighedens Krise, en Krise, hvorunder 
Spændingen voxer, og Haabet luttres. Det andet Trin 
er Haabets Opfyldelse, den Forventedes Komme, For- 
synets personlige Selvaabenbarelse. Hvad denne Aaben- 
barelse betyder, i hvilket Forhold den staaer til Livets 
Maal, Individernes Frelse og Slægtens Udvikling, kan 
blandt Andet sees af den Maade, hvorpaa den For- 
ventede blev modtagen. „Han kom til sit Eget, og 
hans Egne anåmmede ham ikke"; disse Ord minde os 
om en Strid, der begyndte i Tidernes Vendepunkt og 
vil fortsætte sig indtil Verdens Ende. 

„Skal det være det aabenbarede Forsyn? Er dette 
Menneske Gud selv, seer Gud saaledes ud? Er det 
hans Tanke, hans Vei, hans Midler og Maal? Det faaer 
et fornuftigt Menneske vanskeligt i sit Hoved. Vistnok 
kunde Slægten høilig trænge til et Forsyn, der vilde 
hjælpe de Undertrykte mod deres Undertrykkere og tage 
sig af de forvirrede Sager; men at tilbyde sig i en 
saadan Skikkelse fører til Intet. Skal Forsynet trænge 
igjennem og gjøre Virkning, da maa det komme i ander- 
ledes storartet Form, anvende andre Midler og for 
Alvor grflbe Verdensstyrelsens Tøiler." Vi kunne ikke 
ved nogensomhelst objectiv Almeenbetragtning eller 
videnskabelig Begrundelse overbevise Menneskene om, 
at den Forventede virkelig er det aabenbarede Forsyn ; 
men der er dog Noget, hvorom alle Tænkende kunne 

overbevise sig, og det er: enten maa det sig aaben- 
barende Forsyn gaae den Vei, han gik, eller: der er 
intet Forsyn, Slægten er haabløs. Det kan til Punkt 
og Prik bevises. 

Gaaden ligger i Forholdet mellem den guddomme- • 
lige og den menneskelige, den almægtige og den af- 
mægtige Villie. Denne Gaade bliver ikke løst ved en 
Formaning som den, at Mennesket skal lyde Guds 
Villie; thi naar Lydigheden sættes i blind Underkastelse 
under udvortes Bud, gaaer Friheden tabt: der er ingen 
væsenlig Selvbestemmelse, intet Oplevelsens Indhold, 
ingen Udvikling. Gaaden kan ikke løses ved at henvise 
Mennesket til sin Natur og naturlige Grundvillie; thi 
hvis Udgangspunktet søges i Naturen, maa Mennesket 
følge sit Instinkt og er givet til Priis for dunkle Ind- 
skydelser; hvis Mennesket vil tage sig sammen, bearbeide 
de naturlige Indskydelser og bruge sin endelige Villie 
som den er, maa det stole paa sig selv, og hvad betyder 
saa Forsynet? Gaaden kan heller ikke løses ved en 
Anviisning paa det Godes Idee, thi det Godes Idee i 
„immanent Existens" er en videnskabelig Mythe. Ideen, 
hedder det, bestemmer Villien, Villien er absolut afhængig 
af Ideen, d. v. s. Villien bestemmer Ideen, Ideen er 
absolut afhængig af Villien. I Adskillelse fra Ideen er 
Villien Vilkaarlighed*; i AdsJpUelse fra Villien er Ideen 
Nødvendighed. Friheden er den fingerede Bevægelse, 
at Nødvendigheden gaaer op i Vilkaarligheden , for at 
VilkaarUgheden igjen kan synke ned i Nødvendigheden. 
Den immanente Frihed er en Selvmodsigelse uden Haab; 
her er intet Forsyn. 

Lad os betragte den Fprventede. Hvad er han? 
Et virkeligt Menneske i Kjød og Blod. Hvorfra kommer 

han? Fra Faderens Skjød, fra det hellige Dyb, hvor 
Skaberen speiler sit Billede i Slægten, hvor Guds Væsen 
er Eet med og dog forskjelligt fra Menneskets Væsen, 
hvor Villien selv er Natur, og Naturen hellig Villie. 
' Saa staaer han der, paa Tidernes Strøm, den Almægtiges 
Aabenbarer og dog afmægtig som et Menneske. Det 
er ubegribeligt, siger man. Rigtigt! Det er ikke Noget 
at byde Videnskaben, thi det. er, reent ud sagt, et 
Under. Men dette Under er netop Friheden, thi Fri- 
heden selv er et Under. Skulle vi nu forkaste Underet, 
fordi det ikke kan begrundes i objectiv Viden, saa 
maae vi med det Samme forkaste Frihed, Forsyn og 
Haab, thi Frihed, Forsyn og Haab ere ikke videnskabe- 
lige Størrelser. 

Frihedens Under forudsætter et eiendommeligt 
Villiesforhold mellem Almagt og Afmagt. Den gud- 
dommelige Villie er fri, thi den er almægtig. Frihed 
er uadskillelig fra Magt, ubetinget Frihed uadskillelig 
fra Almagt. Den menneskelige Villie er ufri, thi den 
er afmægtig: Ufrihed er uadskillelig fra Afmagt. I For- 
synets Aabenbarelse skulle vi da see det Under, at den 
almægtige Villie gjør sig afmægtig, at den afmægtige 
kan blive deelagtig i Magten. Afmagten iføres Al- 
magten, for saa vidt Menneskets Villie bliver Fuld- 
føreren af den guddommeJige : deri bestaaer i absolut 
Forstand den menneskelige Villies Frihed. 

At ville, hvad Forsynet vil, er at ville, hvad den 
Almægtige vil, er at have en uimodstaaelig Villie. For- 
billedet, det aabenbarede Forsyn, har i store Kjends- 
gjerninger lagt for Dagen, hvad dette vil sige. Han 
staaer ved Lazari Grav, og hvorledes? Grædende, 
bedende, bydende. At græde og bede er menneskeligt. 

det tyder paa Afmagt; men Stemmen, der byder: 
Lazarus, kom herud! er guddommelig og tyder paa 
Almagt. 

Dersom vi nu forsee os paa det Udvortes, saa 
bliver en saadan Undergjerning let til Forargelse. „Er 
Forsynet aabenbaret for at opvække de Døde, hvorfor 
blev det da staaende ved nogle enkelte, høist tvivlsomme 
Forsøg og gik ikke videre?" Vi ville ikke her holde 
Revue over den Hærskare af Indsigelser, hvormed den 
videnskabelige Kritik staaer rede til Angreb; vi ere 
færdige med dem alle, idet vi indrømme, at de vel 
kunne have deres Gyldighed fra en objectiv Videns 
Synspunkt; vor hele Gjendrivelse er sammentrængt i 
den Erklæring: den objective Videns Synspunkt 
er falsk. Det Spørgsmaal, paa hvis Besvarelse det 
ved denne som ved enhver anden Undergjerning væsenlig 
kommer an, retter sig ikke umiddelbart mod dens 
Virkelighed, men først og sidst mod dens Mulighed. 
Det er en Mulighedsgrændse, der kategorisk skiller 
mellem Tro og Vantro. Er en Undergjerning umulig, 
saa er der ingen fri, almægtig Villie, intet ubetinget 
Frihedsprincip, intet levende Forsyn, intet Haab: saa 
har Vantroen Ret. Er Undergjerningen mulig, saa 
gaaer der igjennem det Udvortes en Vei til det Ind- 
vortes, og saa er en Oplevelse ogsaa mulig. , 

Fastholdt som historisk Ejendsgjeming kan Lazari 
Opvækkelse ikke opleves af os; det Eneste, vi kunne 
opleve, er en endeløs, forvirret Strid om Kjends- 
gjemingens Virkelighed. See vi derimod paa det Ind- 
vortes, saa viser her sig noget Andet. Det Almagtsord, 
der lød ved Lazari Grav, er en Aabenbarelse af den 
Guds Hemmelighed, at Altilværelsens inderste Princip 

er Frihed, at den almægtige Villie er i Lovenes Sammen- 
hæng Lovenes Herre, saa at det Høieste, Menneskets 
Villie kan naae, er at blive Organ for Almagtsvillien. 
Det er et stort, guddommeligt Bidrag til Opklaring af 
den hele Forsynstanke, som Undergjerningen byder os. 
Det, som trykker, det, som kuer den opad stræbende 
Villie, vækker Mismod og nedslaaer Haabet, er &a Ende- 
lighedens Standpunkt altid dette: hvorledes vil Frihed 
i denne physisk bundne Tilværelse være mulig? Skaf 
Mulighed! Jo mere Villien anstrænger sig og Kræfterne 
sættes ind paa Opnaaelsen af et høiere Gode, desto 
flere Hindringer optaame der sig paa Veien; det kan 
see ud, som om blinde Love stængede for Mulighederne, 
og de ufrie Magter sammensvore sig mod Friheden. 
Hvad siger nu Forsynets Ord ved LazariGrav? Frygter 
ikke! Ville I kun, hvad Forsynet vil, saa er der 
Mulighed nok. Mulighed for Tro og Haab. 

Kan da, spørger man, den menneskelige Villie ved 
at være Forsynsvilliens Organ selv blive almægtig? 
Ingenlunde; enhver selvisk Tanke maa bort. Dersom 
der er endog blot en Rest af Selviskhed tilbage hos 
den, i hvis Haand Forsynet har lagt Udførelsen af en 
stor Plan, vil den egenraadige Villie underfundigt eller 
aabenlyst søge at rive Magten til sig, bruge den i sit 
eget Navn, til egen Forherligelse, d. v. s. misbruge den, 
og saa tilsidst synke sammen i Afmagt. Religionen 
bruger herom det Udtryk, at en Saadan ikke vil give 
Gud Æren. Udtrykket bliver ikke sjeldent misforstaaet, 
som om det fornemmelig var Forsynet om udvortes 
Æresbeviisninger at gjøre. Denne Misforstaaelse afgiver 
et fortræffeligt Skalkeskjul for Egoismen. Den romerske 
Triumphator gik til Capitolium for at takke Guderne; 

den christusbekjendende Triumphator gaaer til Kirken, 
synger Te Deum og ophænger Trophæerne fra Rov og 
Vold til Guds Ære: Forskjellen er ikke stor. Det 
eneste Vilkaar, hvorpaa den afmægtige ViUie kan være 
i sand Eenhed med den almægtige og virke som et Al- 
magtens Redskab, er Lydighed, ubetinget Lydighed. Den 
ubetingede Lydighed betyder for Mennesket Hengivelse, 
ubegrændset Selvopoffrelse i Forsynets Tjeneste. 

Hvorfor græd Frelseren ved Lazari Grav? Vi svare: 
fordi Frelsertanken, den store Forsynstanke, hvori Al- 
magtjen enes med Afmagten, og fordrer af Mennesket 
sit Lydighedsoffer i Fornedrelse og Lidelse, stod levende 
for ham. Kunde der hjælpes ved et Almagtsord, da 
vidste han, at Faderen i Himlen vilde høre hans Bøn. 
Og Bønnen blev hørt, og han stod for Folkets Øine 
som den Almægtige; og det betød for ham, at nu var 
Maalet fyldt, nu svore Fjenderne hans Undergang, nu 
skulde Afmagtsaabenbarelsen begynde, nu skulde han 
i Fornedrelsen tømme den bittre Kalk. At opvække 
den Døde var ikke Hjælpen; Undergjemingen var en 
Indvielse til Lidelsen, et Almagtstegn, at Alt, hvad 
han led, det led han i frivillig Lydighed: Hjælpen var, 
at han selv gik i Døden. 

Almagt og Afmagt, Frihed og Lydighed enes i 
Kjærligheden: Forsynets Aaabenbarelse er Aabenbarelsen 
af den guddommelige Kjærlighed. I Kjærlighedens Aand 
bliver Afmagten selv almægtig. 

Paa al den Kjærlighed, som stammer fra Aand, er 
der sat et guddommeligt Præg, det er — Overlegenhed. 
Selv naar Aandskræfterne staae i Egenkj ærlighedens 
Tjeneste, kunne de dog, især naar der er kæmpet for 
noget Almeent og Idealt, grundfæste en høiere Selv- 

følelse, en naturlig Stolthed, som ikke fomegter sig, 
om end Helten, overvældet af Fjender, mishandles og 
martres til Døde; men en Overlegenhed af denne Art 
bringer det kun til at resignere, tie for den raa Magt 
og foragte Menneskenes Ondskab. Den forhen Mægtige 
er nu en Afmægtig, og Resignationens talende Taushed 
siger, at han er sig sin Afmagt bevidst. Andetledes, 
naar Aandskræfteme staae, ikke i Egenkjærlighedens, 
men i Alkjærlighedens Tjeneste. Sandhedens Konge 
med Tornekronen aabenbarer den evige Kjærligheds 
absolute Overlegenhed. Han har ikke blot Sindsstyrke 
til at tie og lide; nei, han har i Inderlighedens For- 
stand en Almagts Kræfter tilovers. I Forsmædelsernes, 
Smerternes, Dødskvalernes bittre Øieblik har han den 
uendelige Overlegenhed at kunne hæve sin Røst og 
nedbede Tilgivelse over sine Fjender. At en Afmægtig 
kan i frivillig Opoffrelse være saa almægtig, det er en 
Forsynets Aabenbarelse, det er Alkjærlighedens ube- 
gribelig store Under. Den, der vil veie Underet i de 
to Ord, Almagtsordet ved Lazari Grav og Tilgivelsens 
Ord fra Korset, skal visselig finde, at det sidste, naar 
det veies paa Oplevelsens Vægtskaal, staaer lige med 
det første. 

Det aabenbarede Forsyn er Slægtens Forbillede, 
dens Frelser og Fører. Forsynsvillien er ikke blot gud- 
dommelig, men ogsaa menneskelig. Forsynet er ikke 
blevet siddende i Himlen og har foreskrevet de stakkels 
Dødelige Love, som ere uforligelige med Kjød og Blod, 
Aandslove saa kolde, at de dræbe den naturlige Indi- 
vidualitet, Almagtslove, for hvilke de Afmægtige maae 
gyse; Forsynet har selv iført sig Kjød og Blod, har 
aabenbaret sin Almagt i Afmagtens Form, har opfyldt 

sine egne Love og levet et menneskeligt Liv paa Jorden. 
Det er ikke vilkaarlig Sprængning af Tingenes Sammen- 
hæng, ikke Brud paa Naturens Love, men Friheden, 
den menneskeblevne Frihed selv, der er Underet. For- 
billedet er ikke blot udvortes i Historien, men ogsaa, 
om end fordunklet, indvortes i Slægten. Det levende 
Forsyn taler til Menneskene ikke som til Individer af 
lavere Orden, men som til Brødre og Søstre; og hvor 
Ordet, Frihedens, Lydighedens, Kjærlighedens Ord, finder 
Indgang, hæver Billedet sig i klare Træk. Dette Væsen 
er ikke fremmed for vor Natur, det er vor Slægts 
hellige Grund; det er i Sjælene derinde, naar det blot 
maa komme frem til indre Oplevelse, til Opklaring af 
Livets Maal, til Fuldbyrdelse af Forsynets Tanke, til 
Grundfæsteise af Tro og Haab. 

Femte Forelæsning. 



Dersom Menneskelivet skal afsluttes indenfor Timelig- 
hedens Grændser, saa er Forsyhstroen en Indbildning, 
og Slægten væsenlig haabløs. Det er ofte blevet sagt, 
og det siges endnu, at Udødelighedshaabet kun er et 
Foster af Individets barnagtige Frygt for Døden, en 
selvisk Attraa efter at bevare sit kjære forfængelige Jeg 
med alle dets Indskrænkninger i det Uendelige. „Det 
er Egenkjærlighed at lægge en saadan Vségt paa at 
conservere sit individuelle Selv. Istedenfor at klamre 
os til et intetsigende Haab om en personlig Udødelighed, 
bør vi beflitte os paa at aflægge vor Egoisme, glenmie 
08 selv, arbeide for det store Hele, søge Hvile ved Na- 
turens Bryst, aande ud i det Almene og see at blive 
Momenter i det Absolute." Altsaa: det Upersonlige 
er høiere end det Personlige. 

Er dette nu sandt, saa kan han, der kalder sig 
Verdens Frelser, den forbilledlige Personlighed, paa 
hvem de Troende personlig bygge deres Haab, i hvem 
de see det aabenbarede Forsyn, umulig være Sandheden. 
Hvad er han da? En høist forunderlig dybsindig 
Sværmer, vistnok et religiøst Geni efter en overordenlig 
Maalestok, men en dødelig, begrændset Individualitet, 

hildet og fangen i megen Egoisme. Den Livstanke, som 
Forbilledet kom til Verden for at aabenbare, kan ud- 
trykkes i den* ene Sætning: det Personlige er i 
Himlen og paa Jorden høiere, uendelig høiere 
end det Upersonlige. 

Er det Egoisme at sætte sit Liv i det Personlige 
og lægge Vægt paa sig selv, hvilken Dødelig paa Jorden 
har da hendraget en saadan Opmærksomhed paa sit 
personlige Selv, som han, der først og sidst og altid 
med Eftertryk af guddommelig Myndighed siger Jeg. 
Ingen Prophet er gaaet videre end til at begynde med 
et: Jehova siger; men denne, Prophetemes Prophet, 
begynder ud fra sig selv med et: Jeg siger. „SandeUg, 
sandelig, jeg siger Eder." „Før Abraham blev er jeg." 
„Jeg er Sandheden." „Kommer til mig, troer paa mig, 
bliver i mig." "„Jeg er Viintræet, I ere Grenene." 
„Lærer af mig!" „Jeg er kommet ned fra Hinalen, 
ikke at jeg skal gjøre min Villie, men hans Villie, som 
sendte mig." „Jeg har Livet, ikke at jeg skal bevare 
det, .men at jeg skal offire det; som et Hvedekom skal 
det falde i Jorden, jeg skal give det hen til Manges 
Frelse." Dersom dette er Egoisme, da maae vi tilstaae, 
at det er en Egoisme af en egen Art. 

Der er en let kjendelig Forskjel mellem det Egoistiske 
og det Personlige. Egoisten holder paa sit Jeg i 
endelig Forstand; han frasiger sig ingen Ret og bringer 
intet Offer, med mindre han seer, at han har For deel 
deraf. Han kan vove Alt, ogsaa Livet, men altid under 
Forudsætningen af: at være eller ikke være. Netop 
fordi han aldrig driver det videre end til at opfatte sit 
Jeg som endeligt, kan han endog med en Hazardspillers 
Dristighed sætte det i Vove; gaaer det tabt, hvad er 

det saa mere? Hvad endeligt er, maa have en Ende. 
Personligheden lægger uendelig Vægt paa sig selv; thi 
Selvet veed sig som evigt; den personlige Forvisning 
om Selvets Evighed bliver i Gjemingen udtrykt ved, at 
Mennesket vinder sig selv ved at offre sig selv: denne 
Kredsbevægelse gjennem Fornedrelse til Ophøielse, 
gjennem Død til Opstandelse, gjennem frivillig Opoffirelse 
til uendelig Selvbekræftelse, denne Evighedsring, hvori 
Personligheden kredser sig om sit oprindelige Midtpunkt, 
er ufattelig for Egoismen. Der er ofte klaget over, at 
den objective Videnskab, navnlig Philosophien , er saa 
tilbøielig til at sætte det Personlige lavere end det 
Upersonlige, at den ikke vil erkjende Gud for et per- 
sonligt Væsen. Disse Klager hidrøre fra Misforstaaelser 
saa vel af Videnskabens som af Personlighedens Natur. 
Det mangler i Philosphiens Historie ikke paa velmenende 
Forsøg med at faae Læren om Guds Personlighed viden- 
skabelig beviist i objectiv Viden. Personlighedsbegrebet, 
siger man, er det høieste, rigeste og fyldigste af alle 
Begreber; følgelig kan intet Begrebssystem fuldendes 
og afsluttes uden i og ved og igjennem Begrebet af en 
personlig Gud. Vi behøve ikke at fordybe os i for- 
viklede Begrebsanalyser for at komme til Erkjendelse 
af, at heri skjuler sig en stor Vildfarelse. 

Til et fyldigt Begreb af Guds Personlighed hører 
der, hvad den positive, aabenbarede Religion efter- 
trykkelig indprenter os, Andet og Mere end almeen- 
nødvendige Tankebestemmelser af et i iJlagt og Viisdom 
uendeligt Selwæsen. Om ogsaa Ideevidenskaben for- 
maaer at opklare, hvad Aanden er i sit almene Begreb ; 
om end Aandslæren, hvad vi antage, vil bringe det til, 
at selv de objective Erfaringsmænd omsider indsee, at 

det Væsen, der bærer Naturen og begrunder dens 
Dannelsesdrift og Viisdommen i dens ubevidste Frem- 
bringelser, maa være en seende, vidende, almægtig 
villende Aand: saa ere vi dog med et saadant Aands- 
begreb uendelig langt fra Erkjendelsen af, hvad Reli- 
gionen forstaaer ved Guds alfaderlige Personlighed. 

Religionen taler om Guds Vrede, Barmhjertighed, 
Naade o. s. fremdl. ; de, der antage, at slige guddomme- 
lige Sindsrørelser kunne afhandles og begrundes i ob- 
jectiv Viden, maae være uvidende om, hvad Videnskab 
er. Det er let sagt, overfladisk seet, ogsaa let forstaaet, 
at det guddommelige Væsen ikke kan sættes i liden- 
skabeligt Oprør paa samme Maade som et Menneske. 
Man har i Fornuftens Navn beflittet sig paa at faae 
det gamle Testamentes Jehova befriet fra de forfærde- 
lige Lidenskaber, „der vanhelde hans Aasyn og gjøre 
ham saa hæftig, at hans Vrede bliver en fortærende 
Ild" ; det er, hedder det, billedlige Udtryk, mentfeskelige 
Forestillinger. „Gud er alt for fornuftig til at kunne 
blive vred. „Vil man ikke blive staaende paa Halweien, 
da maa man nødvendig indrømme, at Gud ogsaa er for 
fornuftig til at lade sig røre af selvforskyldt Elendighed, 
alt for ophøiet til at indlade sig med Individerne 
enkeltviis; de ere jo f en fornuftig Verden; lad dem 
synde, rase, angre, fortryde, klynke, bede og bære 
Følgerne af deres Handlinger, indtil de lære at finde 
sig til Rette med den evige, uforanderlige Viisdom. 
Saa fornuftig, saa ophøiet, saa uforanderlig, saa fuld- 
stændig befriet fra alle Affecter og Rørelser maa den 
sande Gud være, hvis han ellers skal nyde den Ære at 
blive introduceret i Videnskaben. 

Opfattet i Videns Form er Guddommen et Væsen 
uden Følelse, uden Sind, uden Hjerte. At et saadant 
Væsen er upersonligt, sees da ogsaa deraf, at det med 
al sin Viden, Magt og Villen er i den Grad optaget af 
det Hele, det Nødvendige, det Almene, at det umulig 
kan sætte sig i noget særligt personligt Forhold til 
individuelle Personligheder. Denne Opfattelse af det 
guddommelige Væsen er nu, ifølge den positive, aaben- 
barede Religion, en sjælefordærvende Grundvildfarelse. 
For at hæve denne Grundvildfarelse og aabenbare 
Guds Personlighed er Verdens Frelser traadt frem som 
Faderens Eenbaame; det er i denne Forstand, at han 
lægger Vægt paa sit Jeg, viser hen paa sig selv og 
siger: „Jeg og Faderen vi ere Eet." 

Det Spørgsmaal, hvorledes et virkeligt, altsaa af- 
mægtigt. Menneske paa Jorden kan være Eet med den 
Almægtige i Himlen, er intet Vidensspørgsmaal, men et 
personligt Spørgsmaal, altsaa et Troesspørgsmaal. Er 
Faderen uendelig i Almagt og Frihed, saa er Sønnen 
uendelig i Hengivelse og Lydighed: de ere forskjellige 
og dog Eet i Kjærlighedens Aand, og Ej ærlighedens 
Aand er personlig. 

Som Aabenbareren af Guds Personlighed staaer 
Frelseren omgiven af Undere og Tegn. Disse Undere 
og Tegn skulle gjøre det vitterligt, at Gud ikke blot 
har Almagt og Villie, men et Hjerte, som føler for de 
Lidende og forbarmer sig over de Vildfarende: det 
personligt Varslende, det personligt Frelsende er Kjeme- 
punktet i dem alle. Saa urimelige, ja forargelige Christi 
Undergjefninger end maae forekomme dem, der ville 
have Alt begrundet i Viden, saa trøsterige og guddomme- 
lige ere de for de Troende. 

Det kunde vel synes, som maatte den moderne 
Kritik, der ikke blot afkræfter de historiske Vidnesbyrd 
om Undergjemingemes Troværdighed, men ogsaa fører 
Beviser for deres Umulighed, udøve en ødelæggende, 
al Tro nedbrydende Virkning paa Menneskenes Sind og 
ved stadig Henviisning til upersonlige Magter omsider 
gjøre Almeenbevidstheden fremmed for den personlige 
Sandhed. At Bevægelsen kan være farlig nok for Indi- 
vider, som svagt rodfæstede i det Personlige let rives 
med af Opinionens Strøm, skal ikke negtes; men, see 
vi nærmere til, da turde det. vise sig, at den troes- 
fomegtende Kritik har gjort den positive Aabenbarings- 
tro en stor og væsenlig Tjeneste; det turde vise sig i 
en kommende Tid, at Kritikens gjennemførte Opløsning 
af hele den hellige Historie har været et rensende 
Middel, et mægtigt Bidrag til klarere og dybere For- 
staaelse af dens Kjendsgjerninger; det turde vise sig, 
at de negative Aander, langt fra at have berøvet os 
disse Kjendsgjerningers Virkelighed, tvertimod have 
hjulpet os til at faae Øinene op for deres egenlige og 
sande Betydning. 

Er det, spørger man, da ikke virkelig sandt, hvad 
der fra saa mange Sider forsikkres, at Videnskaben een 
Gang for aUe har beviist Miraklernes Umulighed? Vi 
svare: Nei, det er virkelig ikke sandt. Et Beviis for 
Umuligheden er ikke ført og vil, saa sandt den menneske- 
lige Viden har en uoverskridelig Grændse, aldrig kunne 
føres. Alt hvad Videnskaben i denne Henseende har 
præsteret, beroer paa en Forvexling af det Umulige 
med det Usandsynlige. Kritiken har let ved at bevise 
et Mirakels Usandsynlighed, thi Miraklet maa jo ifølge 
sin Charakteer være det Overordenlige, det Overraskende, 

det Usandsynlige; men at det Usandsynlige ikke er det 
Samme som det Umulige, beviser Sandsynlighedsregningen 
endogsaa mathematisk. Det egenlige Mellemværende 
mellem Videnskab og Religion dreier sig, som sagt, ikke 
om et historisk Antal Undergjemingers Virkelighed eller 
Uvirkelighed, Sandsynlighed eUer Usandsynlighed, men 
ene og alene om Underets Mulighed. Man kan antage 
denne Mulighed uden at komme i Strid med Viden- 
skaben, thi den ligger slet ikke paa de videnskabelige 
Forskningers Omraade; men man kan ikke benegte 
denne Mulighed uden at fornegte Guds Personlighed og 
dermed hele den aabenbarede Religion. 

I hvilken Udstrækning det Anførte gjælder, kan 
sees i et Overblik over de evangelisk^ Mirakler; de ere 
med al deres Udvorteshed alle uden Undtagelse at op- 
fatte efter Inderlighedens Lov fra Personlighedens 
Synspunkt. 

Det er hos mange oprigtige Bibeltroende en gammel 
indgroet Fordom, at et Mirakel lader sig opleve som 
en anden historisk Ejendsgjeming, naar man blot kunde 
blive Øienvidne. Det er en falsk Forudsætning. Det 
Ydre, det Overraskende, det Forbausende kan man op- 
leve; menAarsagen? En underfundig Brug af hemmelige 
Naturkræfter? Et aftalt Spil mellem Indviede? EtSandse- 
bedrag eller en Guds Gjeming? Her maa vælges en 
Forklaring, og Valget er personligt. Intet Mirakel i 
Jesu Liv er /anderledes beskaffent. Han helbreder en 
Besat, og Pharisæerne sige, at det er med Djævelens 
Bistand. Han opvækker Enkens Søn; hvis der havde 
været en Sadducæer tilstede, vilde han have sagt: „det 
traf sig beleiligt, det unge-Menneske var kun skindød." 
Han kalder Lazarus frem af Graven; og der er dem, 

der mene, at det var aftalt Spil med Vennen og hans 
Søstre. Charakteristisk er det, at nogle af Øienvidneme 
gik til Pharisæeme og fortalte dem, hvad han havde 
gjort, og at der saa i det forsamlede Raad blev be- 
sluttet at slaae ham ihjel. En saadan Beslutning vilde 
ligefrem have været afsindig, hvis Pharisæeme virkelig 
havde kunnet overbevise sig om, at Miraklet med Lazarus 
var en historisk Kjéndsgjeming: at ville slaae en Mand 
ihjel, der kan opvække de Døde, er mere end Trods og 
Vantro, det er slet og ret Afsindighed. 

Naar vi læse Beretningerne i den hellige Historie, 
synes det, som om hver Undergjeming stod for An- 
skuelsen i saa klare Træk, at intet Øienvidne kunde 
tage feil, enten han forøvrigt var Ven eller Fjende. 
Det kommer deraf, at Beretningerne, saaledes som de 
foreligge, ere opfattede i* Tro og fremstillede i Tro. 
Havde vi havt Vantroéns Beretninger liggende for os 
Yed Siden, da skulde vi seet en Forskjel; og dog kunne 
Øienvidneme, hvad det Historiske angaaer, antages at 
være, hver fra sit Synspunkt, lige redelige, lige tro- 
værdige. 

Ingen Troværdig beretter Andet end, hvad han 
virkelig har seet; men den personlige Forskjel er, at 
den, der^seer ét Mirakel med Troens Øie, faaer noget 
Andet at see, end den, der seer med Vantroens. Be- 
retningen nedskrives ikke i samme Nu som Under- 
gjemingen skeer; der forløber en Mellemtid, og i Mellem- 
tiden gaaer den udvortes Oplevelse over i den indvortes.. 
Det er ikke Hukommelsen, der bliver det Afgjørende; 
det er Erindringen. Men Troens Erindring er en anden 
end Vantroens. 

Det er hos Bibeltroende en gammel Fordom, at de 
mange enkelte Mirakler skulde være lige saa mange 
historiske Beviser for Aabenbaringens Sandhed. Denne 
Misforstaaelse har den nyere Kritik behørig revset. SksjL 
Miraklet staae fast som et saa uomstødeligt Beviis, at 
Ingen kan negte dets historiske Virkelighed uden at 
negte al Historie: saa skulle vi, siger Eritiken, snart 
faae beviist, at Beviset ikke duer, at den hele Aaben« 
baring er en Mythe. 

„Hvad skal saa Miraklet til, naar det baade træder 
frem og dog ikke træder frem, baade skal være et 
Beviis og dog ikke et Beviis?" Vi svare, at begge Be- 
stemmelser oprindelig høre med i Aabenbarelsen af det 
Personlige. Traadte Miraklet ikke frem, saa vilde 
Aabenbaringen mangle det Almagtstegn, som siger, at 
Gud personlig er med. Traadte Miraklet frem med en 
saa udvortes overvældende Magt, at her ingen Mulighed 
var for et Valg mellem Tro og Vantro, vilde det knuse 
den menneskelige Personlighed: for Magten og den 
Mægtige maae Alle kaste sig i Støvet. 

Det berettes, at Pilatus, da han fik at vide, at 
Jesus var en Galilæer og „hørte imder Herodes' Magt", 
sendte Fangen til Herodes, som selv var i Jerusalem i 
de samme Dage. „Men der Herodes saae Jesum, blev 
han meget glad, ,thi han havde for længe siden gjeme 
villet see ham, fordi han Kavde hørt Meget om ham og 
haabede at skulle see et Tegn af ham." Hvor det kan 
ligne en Hero'des at ville, nyde Miraklet som. en Under- 
holdning og lege med Magtens Tegn. Men med Al- 
magtens Tegn kan der ikke leges; og dersom den fangne 
Mand havde tabt Taalmodigheden og den Almægtige i 
Himlen ligesaa, med andre Ord: dersom Miraklet virkelig 

var kommet til Udslag i en utilsløret, forfærdelig Magt- 
handling, hvad var der saa blevet af Herodes, Pilatus, 
Cajaphas og alle dem, der havde deres Magt fra at 
krybe for Magten? Ja, hvad var der blevet af den 
menneskelige Frihed? 

Hvis den Bibeltro, der ligefrem vil bygge paa det 
udvortes Bogstavelige, havde Ret — hvad den dog 
ifølge sin egen Forudsætning umulig kan have, eftersom 
de bibelske Beretningers Ordlyd i mange Punkter er 
saa afvigende — men sæt, at den gamle Bibeltro havde 
Ket, saa vilde Troeslivets Vilkaar være et ganske andet 
for os end det var for hine Øienvidner. De, der 
umiddelbart oplevede Miraklerne selv, maatte jo faae 
„Troen i Hænderne"; men vi, der leve i en Verden 
uden Mirakler og desaarsag maae leve af gamle Beret- 
ninger, hvorledes skulle vi faae Troen i Hænderne? 
Fastholde vi derimod, hvad der ligger i Miraklets Be- 
stemmelse, nemlig at vække det personlige Liv i Men- 
nesket, saa bliver Vilkaaret for os og for Hine væsenUg 
det samme. Ligesom Øienvidneme stode over for 
Ejendsgjerningerne med det store Spørgsmaal om 
Muligheden og et personligt Valg mellem Troens og 
Vantroens Forklaring, saaledes staae vi over for Beret- 
ningerne den Dag i Dag med det samme Spørgsmaal 
og det samme Valg. 

Hvilken uhyre Afstand fler er imellem en viden- 
skabelig Begrundelse af et Mirakels Virkelighed og en 
troende Forstaaelse af ,det virkelige Mirakels Betydning, 
kan sees ved et Blik paa det Anførte. At indføre 
mirakuløse Forestillinger i en objectiv Videnskab er at 
udhule dens Grundlag og forkvakle dens Væsen. Men 
at bringe den Vidende til at indsee Miraklets Mulighed 

er ikke at gaae Videnskaben for nær; med denne 
Mulighed som Grundlag at bygge Troeserkj endelsen op 
i videnskabelig Belysning er at udsone den gamle Strid 
mellem Tro og Viden, 

Hvad det i vor nærværende Culturperiode frem for 
Alt kommer an paa, er dette Dobbelte. Fra de 
Videndes Standpunkt: en Erkjendelse af, at den 
aabenbarede Religion er en aandig Magt, som ikke lader 
sig afvise; at det religiøse Liv har en Gyldighed i sig 
selv, en personlig Sandhed, der er uafhængig af Viden- 
skaben. Den Vidende kan have en saadan Erkjendelse 
uden at være troende; men mangler Erkj endelsen, saa 
er Culturtilstanden huul, og Alt hvad der fra et for- 
meentlig høiere politisk Stade gjøres af Hensyn til Al- 
muen og det menige Folk, for at værne om de religiøse 
Institutioner, er spildt Umage. Det menige Folk har 
— i slige Ting — et sikkert Instinkt og et skarpt Blik, 
der ikke lader sig blænde. Fra de Troendes Stand- 
punkt: en Erkjendelse af, at det religiøse Liv i vore 
Dage trænger til Forstaaelse, inderlig, væsenlig For- 
staaelse af de aabenbarede Kjendsgjeminger: uden 
Forstaaelse ingen Tile^else, uden Tilegnelse ingen 
Oplevelse. 

Til Forstaaelse hører Begriben, og til Begriben 
Tænken. Billeder, Forestillinger, Følelser, Phantasier 
og Meninger gjøre ikke Sagen klar. Troen har sine 
Begreber lige saa fuldt som Videnskaben har sine. 
Religionens og Troens Begreber danne i deres Kreds 
lige saa vel en sammenhængende Eenhed, som de viden- 
skabelige Begreber i deres. Men at der maa opstaae 
en grændseløs Forvirring i Tankerne, naar de to 
Erkjendelseskredse blandes, kan Enhver ved nogen 

Eftertanke let overbevise sig om. Vi viUe ikke her 
udmale den Forfærdelse, der maatte paakomme selv det 
største videnskabelige Genie, hvis han officielt skulde 
tvinges til at give en objectiv, uimodsigelig, for AUe 
fyldestgjørende Begrundelse af Læren om Guds Barm- 
hjertighed og Syndernes Forladelse. — Lad en Tænker, 
som har anvendt sit Liv og sit Talent paa at grunde 
over de religiøse Sandheder, som med ubetinget Agtelse 
for Videnskab og videnskabelig Forskning samvittigheds- 
fuldt har gjennemgaaet, drøftet og prøvet Alt, hvad der 
fra Kritikens Side er indvendt mod Verdensfrelseren 
og hans Mirakler, være kommet til det Resultat, at 
Evangelisterne have Ret, at der i Troen maa være et 
Liv, som Videnskaben ikke kjend^r: er han saa dermed 
blevet en Troende? Han kan forsvare Troen imod 
Videns Angreb, og endda kan det, personlig talt, see 
betænkeligt ud med hans egen Tro. Der er Noget, han 
har tundet, og det er ganske vist noget VæsenUgt: han 
har en Forstaaelse i Tanken. En Forstaaelse i Tanken 
er en Betingelse, en ufravigelig Betingelse for en sand 
Tilegnelse, men Tilegnelsen selv beroer paa Oplevelse: 
Lagen kommer et Haarsbred videre i Tro, end han 
kommer i personlig Oplevelse. 

For Livets, d. e. for Oplevelsens Skyld kom Verdens 
Frelser til Verden. Vi kunne ikke først i en objectiv 
Theorie forvisse os om Gyldigheden af hans Komme, og 
saa derpaa bygge vor Tro. Hans personlige Liv er det 
Væld, der aabner sig for AUe. Ethvert Gjennembrud af* 
nyt og høiere Liv i Historien er betinget af et Menneske- 
offer: Frelseren er den, som offrer sig for Alle. Derfor 
stiller han sig frem som Menneske og dog med gud- 
dommelig Myndighed og lægger af gj ørende Vægt paa sit 

personlige Jeg: „Kommer til mig, lever af mig, bliver i 
mig; uden mig formaae I slet Intet. ** Det er Personlig- 
hedens evige Liv, der aabenbarer sig i ham og fuldender 
sit Kredsløb: fra guddommelig Oprindelse gjennem For- 
nedrelse til Ophøielse. 

Det er mærkeligt at see, i hvilken Grad den objec- 
tive Viden har plaget sig med at faae det Menneskelige 
i Frelserens Personlighed til at stemme med det Gud- 
dommelige. Gnosticismen i Oldtiden holdt sig til det 
Guddommelige og erklærede hans Lidelse og Død for 
Skin og Skuffelse. Kationalismen i Nutiden holder sig 
til det Menneskelige og forklarer hans Opstandelse og 
Himmelfart som en Mythe. Kun ved at afvise den 
objective Viden, holde os til Troeserkj endelsen og fæste 
vort Blik paa det Personlige bliver det os muligt at 
indsee den virkelige Sammenhæng mellem Fornedrelsen 
og Ophøielsen og forstaae det Udvortes i Kraft af det 
Indvortes. 

Det Udvortes i Lidelseshistorien er for den natur- 
lige Sands afskrækkende, just fordi det er saa virkeligt. 
Guddommens Sol gaaer ned. Skyggerne brede sig, det. 
bliver saa mørkt. Oplevelsens mørke Vei gaaer først 
til Gethsemane, saa til Pilati Domhuus og saa til Gol- 
gatha. Det Udvortes, omgivet af Rædsler, støder fra, 
driver Beskueren ind i sig selv og opvækker Spørgs- 
maal paa Spørgsmaal: hvad er det dog her foregaaer? 
Hvo er den Dømrte og hvad ere Dommerne? Seer Ret- 
færdigheden saaledes ud, er det den Retfærdiges Skjæbne? 
Ingen Bistand fra oven, ingen Engle med Sværd, intet 
frelsende Mirakel; kun Virkeligheden, den strenge, iis- 
kolde Virkelighed, Verdenslovene med uafviselige Krav 
paa Opfyldelse! Den Almægtige seer det fra sin Himmel, 

men rører sig ikke; Elias stiger ikke ned at hjælpe den 
Hjælpeløse. Køsteme tie for oven, at Bespottelsens, 
Hadets, Forliaanelsens Ord desto lydeligere kunne høres 
fra neden. Først da den Retfærdige har bragt sit Offer 
og den tornekronede Kjærlighed har bøiet sit Hoved, 
komme Varslerne: Solen formørkes. Jorden skjælver. 
Forhænget i Templet revner; hvad betyder alt dette? 
Det betyder, at Offeret er modtaget, at Kjærlighedens 
Afmagt er i Frihedens og Lydighedens Navn blevet Eet 
med sin Almagt; det betyder, at den Døde skal over- 
vinde Døden selv, og det Personlige faae Magt med det 
Upersonlige. Men det Udvortes er forfærdeligt: Troen 
er nedbøiet, Haabet har Sorg, 

Med sin Sorg og sit Haab gaaer en Maria Magdalene, 
den troende Sjæl, til Urtegaarden, til Stedet, hvor de 
lagde ham, og kiger ind i Graven: ak, han er borte. 
Hun græder, vender sig om og mener at see en Urte- 
gaardsmand, der kan sige hende Besked; da hører hun 
sit Navn: Maria! Intet virker med større Inderlighed 
og mere personligt end at bUve nævnet ved sit Navn 
saaledes, i et saadant Øieblik og af en saadan Stemme. 
Ogsaa her gaaer Forstaaelsen af det Udvortes frem af 
det Indvortes. I den dæmrende Morgen, i Omgivelsernes 
Dunkelhed flyde Skygge og Virkelighed over i hinanden; 
hvor naturligt, at en Kvindes taareblændte Øie kan for- 
vexle sin Sjæls Forventede, Gjenstanden for hendes 
Længsel og Haab, med en fremmed Urtegaardsmand. 
Men — Maria I Ved Navnet og Stemmen dages det i 
hendes Sjæl: hun seer, fordi hun troer, hun seer i saKg 
Vished sit Haabs Opfyldelse og tilbeder den Opstandne. 

Har Lidelseshistorien noget Frastødende, fordi det 
Virkelige er saa forfærdelig virkeligt, da har Opstandelsens 

og Himmelfartens Historie — for den naturlige Sands — 
omvendt sit Tvivlsomme deri, at det Ideale, det Over- 
virkelige, ikke synes at være virkeKgt nok. Hvor mange 
Gange, under hvilke og hvor mange Skikkelser den 
Opstandne har viist sig for s^ine Troende, kan ikke af- 
gjøres; bort med Fuskerforsøg i den objective Viden I 
Men det er vist, at den Forklarede aldrig blev seet af 
Vantroens Øie; og dette er da igjen et Beviis for, at 
det udvortes Virkelige er til for at vække og befæste 
det personlige Liv i det Indvortes. Vort Udødeligheds- 
haab er grundet paa et Under, paa Frelserens Op- 
standelse. Dette Under maa for Livets og Haabets 
Skyld opfattes som en vitterlig, for Troende virkelig 
historisk Kjendsgjeming. Men den troende Bevidsthed 
griber feil, naar den ligefrem vil støtte sig til udvortes 
Beviser og indlade sig med den objective Viden. 

Havde det ligget i Underets Bestemmelse, at Be- 
viset for dets udvortes Virkelighed skulde være uigjen- 
driveUgt, da havde den Opstandne jo blot havt behov 
at vise sig ved højlys Dag i Jerusalems Gader. Hvilken 
Stimlen af Tilskuere, * Jøder, Grækere, Romere! det 
skulde i Sandhed ikke manglet paa Øienvidner. Lidet 
skulde det have hjulpet Sadducæere og Tvivlere at be- 
raabe sig paa, at den Korsfæstede kun havde været 
skindød, at han for tidlig var blevet nedtagen af Korset; 
thi Opstandelsen ender jo med Himmelfarten. Her er 
da endelig et Mirakel, som, hvis det var foregaaet 
offenligt og i Alles Paasyn, kunde været stadfæstet ved 
et saa storartet historisk Vidnesbyrd, at der ikke var 
blevet Skygge af Tvivl tilbage. Man forestille sig, 
hvilket Indtryk det vilde have gjort paa den hele Be- 
folkning, hvis den Opstandne havde fastsat Dag og Time, 

da han med Sine vilde bestige Oliebjerget og derfra 
fare op til Himlen for at sætte sig hos Almagtens høire 
Haand. Menneskenes Mængde, hvor adspredt og tankeløs 
den end for Besten kan være, skulde visselig ikke have 
viist sig ligegyldig imod et saa storartet Skue. Det var 
blevet mere end en nysgjerrig, sammenløben Hob, som 
her var kommet til at spille Øienvidnets Kolle. Trods 
de Mægtiges og Skriftkloges Foragt for Nazaræerens 
Undergjeminger, vilde den virkelige Opstandelse, hvor- 
ledes, de end tydede den, dog allerede have vakt deres 
Opmærksomhed og sat dem i Spænding. Som en Løbeild 
vilde Budskabet sikkerlig være naaet til Kom, til Athen, 
til Verdens store Stæder: den hele civiliserede Menneskehed 
var ved dette Skuespil blevet repræsenteret. Hvilket 
Syn, at see den Forklarede paa Skyen, høit over Alle, 
synlig for Alle. Saa havde vi havt et historisk Beviis, 
et Kjendsgjemingsbeviis, der kunde slaae hver Tvivl til 
Jorden. 

De, der pukke paa de udvortes, uomstødelige Be- 
viser, maae dog nok her blive bange for deres egne 
Forestillinger. Et Kjendsgjemingsbeviis, som det oven- 
for beskrevne, vilde jo have forherliget den guddomme- 
lige Personlighed ved at tilintetgjøre den menneskelige. 
Naar Alt var slaaet fast i Magtphænomenets Udvorteshed, 
hvad blev det saa til med det frie Valg mellem Tro og 
Vantro? ' Hvad blev det til med den personlige Ud- 
vikling? Den var tilintetgjort; det Hele var endt med 
en Dommedag. 

Den Forklarede staaer paa Skyen; hans Aasyn være 
nok saa mildt, Ejendsgjemingen taler: „I vilde ikke 
troe, nu have I Vished, udvortes Vished, og den ud- 
vortes Vished dømmer og fordømmer Eder alle. I vilde 

ikke Frihed i Lydighed; nu gaaer Friheden bort, den 
farer op til Himlen, hvorfra den kom; men I skulle 
bære Lydighedens Aag, I skulle trælle i Støvet. I for- 
haanede Kjærligheden, da den saaes i sin Afinagt; 
I spottede dens Selvopoffrelse, dens ydmyge Taalmod, 
dens rige Forjættelser, dens bekymrede Omhu, dens 
inderlige Medynk, selv naar den saaes i Taarer. Nu 
skulle I see den iført sin Almagt, Majestæten som han 
er, ikke i Tjenerens, nei i- Herskerens Skikkelse: han 
knuser hver afmægtig Trods og spørger ikke mete om 
Menneskers Villie." Det var et Kjendsgjemingsbeviis, 
men et forfærdeligt. 

Betænke vi dette, saa kunne vi forstaae, hvi den 
Opstandne kom saa stille, som i det Skjulte: at samles 
med sin lille Kreds, at vandre med de To til Emaus, 
der Dagen hældede og det stundede til Aften, at hilse 
de Elleve, da Dørene vare lukkede. Pludselig staaer 
han iblandt dem, som et Syn, som en Aand og dog 
som han virkelig er, den Korsfæstede selv med den 
aabne Side og Naglegabene i sine Hænder. Det er 
Liderlighedens Vei, den stille Vei; ikke at Virkeligheden 
skal være tvivlsom, * men at Vidnesbyrdet kap komme 
udenfra og dog indenfra, fra Sjælens Dyb, fra Sindets 
Grund, at Aabenbarelsen kan være ikke blot for Syn 
og Sands, men for indre Oplevelse til personlig Væxt, 
for sand Tilegnelse i Tro og Haab. 

Sjette Forelæsning. 



Hinliver Tidsalder har sine Fordomme, vor egen ikke 
mindre end alle de foregaaende. Middelalderens Fordom 
var, at Alt hvad der angik Tro og Haab, maatte stad- 
fæstes udenfra ved et Magtsprog; dens Tro paa Kirkens 
og Pavens guddommelige Myndighed var en Overtro. 
Nutidens Fordom er, at en religiøs Overbeviisning er 
uden Værd, naar den ikke har faaet sin Daab i en 
objectiv Viden; denne Tro paa Videnskabens Evne og 
Eneret til at afgjøre, hvad der tør gaae og gjælde for 
religiøs Sandhed, er vor Tids Overtro. Begge Vildfarelser, 
den moderne saa vel som den middelalderlige, vise sig 
især i deres rette Lys, naar Talen er om Livets Fuld- 
endelse, om „de sidste Ting", om Tilstanden efter 
Døden. 

Middelalderen var næsten mere topographisk orien- 
teret i den hiinsidige Verden end i den dennesidige. 
Man havde alle Kredsene for sig: Paradiset, Fædrenes 
Kreds eller Abrahams Skjød, Børnenes Kreds, Skærs- 
ilden og Helvede; man vidste nøiagtig, hvor det laae 
Altsammen. Protestantismen slog en Streg over Skærs- 
ildens Kreds, og holdt sig i det Hele til Bibelen. Her 
meente man da at finde paalidelige Efterretninger fra 

den anden Verden. Ghristus, der var kommet ned fra 
Himlen, hvor han med egne Øine hayde seet Alt, 
maatte jo vide Besked; Apostlene, der fik hver eneste 
Tøddel, de nedskreve, indblæste af den Hellig Aand, 
kunde da heller ikke tage feil. Saa samlede man paa 
Skriftsteder; men jo ivrigere man stræbte at arbeide 
de spredte Antydninger sammen til et forstaaeligt Hele, 
desto større bleve VanskeUghedeme. 

Lignelsen om Lazaras og den rige Mand, Ghristi 
Ord til Røveren paa Korset og lignende Udtalelser 
synes jo at sætte det udenfor al Tvivl, at der ingen 
Mellemtilstand gives: Lazarus kommer strax i Abrahams 
Skjød, den rige Mand i Helvede, Røveren til Paradiis. 
Men i Modsætning hertil staaer Læren om, at de Døde 
først paa den yderste Dag skulle opstaae af Gravene. 
Hvorledes forholder det sig da med Sjælen i den 
Mellemtid, der ligger imellem Døden og Opstandelsen? 
Nogle iblandt de Gamle meente, at Sjælen døde med 
Legemet, og at begge, baade Sjæl og Legeme, bleve 
vakte til Liv igjen ved et Mirakel; Andre meentey at 
Sjælene sov indtil Dommens Dag, og atter Andre, der 
forkastede Sjælesøvnen, fandt Mellemtilstanden betegnet 
ved at lægge Vægt paa Aandemes Ophold i Hades. — 
Alt sammen Fuskeri i den objective Viden. 

Bestræbelsen for at faae Læren sat dogmatisk fast 
i objective Former hidsede Reflexionen og hidførte 
Bjritiken. Det var Halvrationalismen i forrige Aar- 
hundrede, som brød Isen. Med utroligt Hovedbrud 
anstrengte man sig og vilde gjøre det ret tydeligt for 
den sunde Menneskeforstand, hvorledes det egenhg 
maatte gaae til paa Dommens Dag. Man deelte Be- 
givenheden juridisk i tre Afdelinger: 1) Forhøret, 

2) Domfældelsen og Bekjendtgjørelsen og 3) Fuld- 
byrdelsen. Saa gik det da op for Forstanden, at det 
Hele umulig kunde endes paa een Dag. „Uomtvistelig," 
siger en ældre Dogmatiker, „maa Verdensdommen vare 
længe, hvilket er saa meget rimeligere, som en tydelig 
Fremstilling af denne vigtige Sag vil være det meest 
lærerige Skuespil for ethvert tænkende Væsen og udbrede 
det største Lys over de dunkleste Hemmeligheder. 
Desværre kunne de ydre Omstændigheder ikke nærmere 
bestemmes." Ifølge et sandsynligt Overslag har man 
udfundet, at for et Antal af omtrent 300 Millioner 
Mennesker xnaa Dommedagen vare i det mindste 
100,000 Aar. 

En anden Besværlighed var: at udfinde, hvorledes 
saa mange Mennesker paa een Gang kunde komme til 
at see Dommeren og høre hans Ord. Nogle antoge, 
at de opstandne Legemer vare rumfrie; men det var 
let at bevise, at de umulig kunde være Legemer uden 
at indtage et Rum. Om man endog vilde mene, at 
naar de ret kunde knibe sig sammen og gjøre sig 
smaa, kunde der sidde tusinde paa et Enappenaals- 
hoved, saa maatte der jo dog være Plads. Endnu i 
Halvfemserne fik en Ubenævnt udregnet, at naar Menne- 
skene, som billigt er, skulde staae i Retten, saa vilde 
et Fladerum af Kongeriget Bøhmens Størrelse være til- 
strækkeligt uden Kniberi. 

De, som ikke her kunne see, at Tro og Viden maae 
gaae hver sin Vei, skulde nødig paatage sig at være 
Veivisere. Den kirkelige Dogmatik er deels historisk 
deels speculativt gaaet i Compagnie. med den objective 
Viden: det har bekommet den ilde. Den objective 
Viden vil, hvad der ligger i dens Natur, vide Besked 

med det Objectiye; den forholder sig, hvad man fra et 
halTspeculativt dogmatisk Standpunkt jo ogsaa i nyere 
Tid har rost sig af, ganske rigtig til de oyematnrlige 
Phænomener, som Naturforskeren forholder sig til de 
naturUge Kjendsgjeminger. Men naar den objectiye 
Viden først er bleyet Herre i Huset, hyad saa? Ved 
at underkaste de oyematnrlige Phænomener en Eiitik 
opdager den, at det Hele er urimeligt, usammenhængende, 
usandsynligt og modsigende; med denne Opdagelse bliyer 
den yred, slaaer Dogmatikens kirkelige Porcellain i 
Stykker og gaaer sin Vei. 

Anderledes med den Erkj endelse, der udspringer af^ 
Troesprincipet; den befatter sig ikke med Undersøgelser 
af det Objectiye, den anlægger en anden Maalestok. 
Det første Spørgsmaal er: hyilken Betydning haye Christi 
og Apostlenes Udtalelser om „de sidste Ting" for Per- 
sonligheden sely og den personlige Opleyelse? Det 
bliyer da strax indlysende, at disse Udtalelser ikke ville 
tilfredsstille en menneskelig Videbegj ærlighed, men yei- 
lede 08 til at forstaae, hyad der i eyig Forstand er 
afgjørende. Det aabenbarede Ord yil i hellig Alvor 
vække vor Frygt og vort Haab ; det vil med guddommelig 
Myndighed indprænte os Forestillinger om de store 
Kriser, Livet har at gjennemgaae, inden det naaer til 
Fuldendelsen. Fra dette Synspunkt kunne vi forstaae, 
at de forskjellige Udtalelser, ihvorvel de alle udspringe 
af den samme Grundtanke, kunne fremgaae af indbyrdes 
forskjellige Motiver. Fremstillingsmotivet forandrer sig, 
hver Gang den samme Sandhed skal belyses fra en 
ny Side. 

I. Lignelsen om den rige Mand og Lazarus ligesom 
ogsaa i Forjættelsen til Røveren paa Korset bliver det 



d by Google 



91 

udtrykkelig udtalt, at der imellem Livet her og Livet 
hisset er en væsenlig Forbindelse, en indre personlig 
Sammenhæng: den kommende Tilstand er forberedt og 
betinget af Retningen i det Nærværende. Den Fattige 
kommer i Abrahams Skjød som den, der har lidt i 
Tro og Taalmod; den Rige med sin Nydelsesegoisme og 
sin Ubarmhjertighed faaer sit Sted der, hvor Ubarm- 
hjertigheden har hjemme. Røveren, der i Kvalernes 
Time faaer Troens Syn og opdager, at hans Med- 
korsfæstede har et Rige, hvori han er Herre, kommer 
til Fredens og Salighedens Sted, og Stedet er ham jo 
ganske nær. « 

Et andet Motiv ligger i Fremstillingen af Op- 
standelsen. Her gaae Individerne sammen med Slægten, 
og Skilsmissen mellem de Gode og de Onde fuldbyrdes. 
Ligesom der er en Død for Alle, saaledes er der ogsaa 
en Opstandelse og en Dom for Alle. Det er et jordisk 
Øie, der skal oplades til at see det Overjordiske. Stille 
vi os nu paa et jordisk Standpunkt og spørge: hvor ere 
vore Døde? saa lyder det naturlige Svar: de hvile i 
Jordens Skjød, de sove i Gravene. Det er et virkeligt 
Syn paa de Dødes Hjemsted, et Indtryk af Livets For- 
krænkelighed; Dødens Magt er imponerende. Hertil 
maa da svare et lige saa storartet, imponerende Indtryk 
af Dødsovervinderens Magt, af hans Magt, hvem det er 
givet at have Livet i sig selv. Overjordiske Kræfter 
røre sig, Domsbasunen lyder. Menneskesønnens Røst 
høres: de Sovende vaagne. Gravene aabne sig, de Døde 
staae op, Dommedagen begynder. Skjøndt der ved alt 
dette sigtes paa det Virkelige, saa holder Fremstillingen 
sig* dog i Symbolets Form; det ligger i Sagens Natur 
og skjønnes umiddelbart deraf, at Billederne vexle. 

Eørgt dømmes Slægten, idet Slægterne dømme hverandre 
indbyrdes. „De Mænd af Ninive skulle opstaae ved 
Dommen imod denne Slægt og fordømme den; thi de 
omvendte sig ved Jonas' Prædiken, og see, her er Mere 
end Jonas. Dronningen fra Sønden skal opstaae ved 
Dommen imod denne Slægt, og fordømme den; thi hun 
kom fra Jordens Grændser, at høre Salomons Viisdom, 
og see, her er Mere end Salomon." At Maalestokken 
hentes fra Slægt imod Slægt, er et Vidnesbyrd om, at 
Dommen kommer indvortes fra, at den ikke er vilkaarlig, 
men personlig. Derefter et andet Billede: omkring 
Christusthronen sidde tolv Dommere, Apostlene paa 
tolv Stole; de dømme de tolv Israels Stammer. Tilsidst 
fuldendes Skildringen: Menneskesønnen sees med alle 
de hellige Engle; han sidder paa sin Herligheds Throne: 
„alle Folkeslag skulle forsamles for ham, og han skal 
skille dem fra hverandre, ligesom en Hyrde skiller 
Faarene fra Bukkene." 

. De GrundlagSbegreber, der bære Muligheden af hele 
det overjordiske Indhold, have alle Præg af fyldig 
Kealitet. De to Verdener, den dennesidige og den hiin- 
sidige, have begge Rum, Tid, Materie og Kræfter, den 
ene i forkrænkelig, den anden i uforkrænkelig Form: 
intet Indvortes uden et Udvortes, ingen Sjæle uden 
Legemer, ingen menneskelig Personlighed uden virkelig, 
anskuelig Individualitet. Der holdes Gjæstebud i den 
hiinsidige Verden: de komme fra Øst og Vest at sidde 
til Bords med Abraham, Isak og Jakob; Christus drikker 
med Sine — den nye Viin i Faderens Rige. Det er 
Billedformer, fulde af Sandhedsindhold; men det er 
ingen Beskrivelse af en udvortes, faststaaende Virkelighed, 
ingen Kaarttegning over det fremmede Land, ingen 

Pliotographie af dets Egne, dets Bygninger, dets Huus- 
geraad, dets Indvaanere. 

Hvad er det nu som adskiller de store Aabenbarings- 
billeder fra alle Myther, alle Former af apokalyptisk 
Poesi og phantastisk Symbolik? Det er, med et eneste 
Ord, det Personlige. Grundtanken, Kjæmen i det Alt- 
sammen er det personlige Livs Fuldendelse. Alt Uper- 
sonligt er Middel, Materiale, Apparat. Det er Person- 
ligheden selv, den guddommelige og den menneskelige, 
den gudmenneskelige, hvorom Alt dreier sig. Denne 
Dreiningsaxe er fastere end den astronomiske Verdens- 
axe, dette Himmelpunkt er mere uforanderligt end 
Polens Stjerne. 

Det er en Misforstaaelse, som kun tankeløs Over- 
fladiskhed 1 Forening med vanemæssigt Hang til syste- 
matisk Hjernefordunkling kan behage sig i, en aldeles 
urimelig Misforstaaelse: at Henførelsen af aUe Under- 
gjeminger og overnaturlige Phænomener skulde falde 
sammen med en underfundig Tendens, en stiltiende 
Bestræbelse for at faae det Overnaturliges, d. e. det 
høiere Naturliges Virkelighed bortforklaret eller dog 
forvandlet til en ubestemt, i Luften svævende Idee. 
Det er jo tvertimod en Bestræbelse for at hævde denne 
Virkeligheds Charakteer som uopløselig, af Videnskaben 
uantasteUg AandsvirKelighed, at det personlige Synspunkt 
er valgt. Hvorfor afvise vi Fuskeriet med den objective 
Viden? For at sikkre Personlighedens og dermed Op- 
levelsens Maalestok for Tro og Haab. 

Troen er et Liv; som Livet er, saaledes er Haabet, 
og som Haabet er, saaledes er Livet. Er der en 
væsenlig Forskjel mellem Troeslivet og det selvisk na- 
turlige Liv, saa maa der jo ogsaa være en tilsvarende 

Forskjel mellem det med Troen gjenfødte Haab og alle 
de Former af naturlige Haab, som kun uden fra berøre 
Troeslivet. Det er, naar vi see lidt nærmere til, ikke 
yanskeligt at skille det naturlige Haab fra Troeshaabet 
Opfattelsen af Forholdet mellem den nærværende og 
den tilkommende Verden afgiver et sikkert Prøvemaal. 
Det naturlige Haab ligner Troeshaabet deri, at det 
altid vil noget HøierQ, Skjønnere, Fuldkomnere; saa 
længe den gradvise Forandring slaaer til, saa længe 
Kjendsgjemingei^ og Forestillinger, laante fra bekjendte 
Omgivelser, kunne understøtte Sandsynligheden, gaaer 
det naturlige Haab med, om end den Bro, der fører 
over Afgrundene, er smal og lang. Men falder Sand- 
synlighedens Rækværk, skal alt det Bekjendte opgives, 
og Overgangen betegnes ved en Forvandling, da sortner 
det for Haabets Øine: det bliver enten vildt phantastisk 
eUer det afmattes og døer. Kun Troens gjenfødte Haab 
udholder Forvandlingens Overgang. Det er kun dette 
Haab, for hvis Opfyldelse det aabenbarede Ord vil 
indestaae; ethvert andet til Religionen sig knyttende 
Haab kan skuffes. 

Det er mærkværdigt at see, hvor let den menneske- 
lige Bevidsthed kan blande det absolut Ueensartede 
sammen. Der er i mange Sjæle en Længsel, et Haab, 
der bygges paa Tro; de haabe paa* en Opstandelse, et 
Gjensyn hisset, en Forklarelse, en evig Salighed. Troen 
vil saa gjeme holde alt dette fast; men er det ikke 
forunderligt? Haabet, som eUers er saa villigt til at ile 
forud og strøe Lysglimt paa Veien, bliver her uvilkaarhg 
forskrækket og tør ikke gaae med. Hvad er der da 
i Veien? „Vi maae jo," hedder det, „nødvendig troe 
paa et evigt Liv og et Gjensyn hisset;* dersom vi ikke 

holdt fast ved denne Tro, vUde det nærværende Liv 
være værre end Djøfden. Men det er os dog saa vanske- 
ligt at troe, thi Haabet er saa mat, det vil ikke lyse. 
Kunde vi blot gjøre os en nogenlunde rimelig Forestilling 
om, hvad der venter os hiinsides, og hvordan det egenlig 
skal gaae til med den virkelige Overgang fra Død til 
Liv, saa vilde Haabet styrke vor Tro.** 

Istedenfor at henvise til Forvandlingen og fordre 
Haabets Gjenfødelse, melde sig nu de saare behagelige, 
særdeles imødekommende Veivisere, villige til at under- 
støtte det naturlige Haab med en Smule objectiv Viden 
og gjøre Overgangen, fattelig, høist rimelig. Herfra disse 
halvnaturalistiske, halvtroende Leflerier med „Dagen 
efter Døden" deels med Brint og Æther, deels med 
Bibelsteder, Anelser, Forsikkringer og beskedne, men 
dog uforgribelige Meninger. Man glemmer, at Over- 
gangen er en Forvandling, at kun det gjenfødte Haab 
kan tilegne sig Forvandlingen og gaae sammen med 
Troen. 

Da Frelseren i den sidste Aften ved Afskeden 
trøstede de bedrøvede Disciple, lød hans Ord: „Eders 
Hjerte forfærdes ikke ; troer paa Gud og troer paa mig. 
I min Faders Huus ere fnange BoUger. . . . Jeg gaaer 
bort at berede Eder Sted." Den sentimentale Halvtro 
med sit naturlige Haab finder det høist opbyggeligt og 
derfor ret antageligt, at Christus ved disse Ord har 
peget op mod den synlige Aftenhimmel, mod Sirius, 
Plejademe, Orion, og, hvo veed, maaskee endogsaa pro- 
phetisk givet en Anmeldelse af „Naadens Aabenbarelse 
i Naturen". Det Vamle ved slige Leflerier ligger i 
Følelsen af, at det ikke er Alvor hverken med Natur 
eller Naade. Ingen har i stærkere og myndigere Ord 

udtalt, at hele det synlige Universum er ForkrænkeKghed 
underlagt, end Frelseren selv, naar har siger: „Himmel 
og Jord skulle forgaae; men mine Ord skulle ikke for- 
gaae.^ Saalænge Christi Ord have Noget at betyde, 
kunne Kloderne i det astronomiske Himmelrum ikke 
antages at yære Boliger for de Salige. 

Indgangen i „de evige BoKger^ er betinget af en 
Forvandling. Det er Forvandlingen, ikke en Afstand i 
Rummet, der sætter Grændseskjel mellem den nær- 
værende og den tilkommende Verden. Lad os besinde 
os paa, hvad en Forvandling betyder. Hvad Foran- 
dringen er i Endelighedens Form, det er Forvandlingen 
i Uendelighedens. Græmmelse, Sygdom, Alderdom kunne 
forandre et Menneske endog i den Grad, at de, der 
ikke have seet ham i Mellemtiden, finde ham ganske 
ukjendelig; og dog er det Hele kun en Forandring, for 
saa vidt det falder indenfor Endelighedens Grændser. 
Omvendt kan der foregaae en Forvandling med et 
Menneske, uden at Personen derved bliver ukjendelig. 
En ung Pige, en Yngling, en moden Mand kan opleve 
Noget, som saa aldeles omdanner det indre Væsen, at 
vi maae sige: det er det samme Menneske, og ^og ikke 
det samme. Alle blot deelvise og gradvise Overgange, 
hvor vidt de end gaae, ere Forandringer, men de 
kvalitative Overgange ere Forvandlinger. At et Menneske 
lidt efter lidt aflægger sine Feil er en Forbedring, og 
en Forbedring er en Forandring; men Overgangen fra 
Vantro til^Tro er mere end en Forandring, det er en 
Forvandling; Gjenfødelse er en Forvandling; Overgang 
fra Liv til Død og fra Død til Liv er en Forvtodling; 
Pauli Omvendelse er mere end en Forandring, det er 
en Forvandling. 

Først naar Forskj ellen mellem Forandring og For- 
vandling er blevet os klar, kunne yi paa Troens Vilkaar 
danne os et Begreb, nemlig et religiøst Begreb om For- 
holdet mellem en forkrænkelig og en uforkrænkelig 
Verden. Lys og Skygge*, Love og Grændser, prægede 
Former og fyldig Virkelighed maae dog vel lige saa 
fuldt antages at høre til den uforkrænkelige Natur som 
til den forkrænkelige. Og dog er her en gjennemgribende 
Forskjel. Der er i Skyggen, i Grændsen, i Forskjellig- 
hedens og Modsætningens Væsen en Dobbeltsidighed, 
som ikke maa oversees. Det er ikke Skyggerne, men 
deres JMisforhold til Lyset, der vidne om det For- 
krænkelige: det sande Forhold mellem Skygger og Lys 
giver os jo netop Farvernes Rigdom. Det er ikke 
Grændseme i og for sig, men Misforholdet mellem 
Grændserne og det, som begrændses, der charakteriserer 
det Forkrænkelige. I Uforkrænkelighedens Form ere 
Grændseme ikke Skranker, Hæmmelser, Hindringer, 
men Væsensbestemmelser for det Lidividuelle. Selv 
Smerten, Lidelsen, Modstanden, Sorgen, Frygten, Faren 
faae Forkrænkelighedens Præg alene derved, at de 
træde ud som selvstændige Magter, der kue og true 
det levende Væsen. Den uforkrænkelige Natur udslettiBr 
ikke ligefrem disse negative Magter, men den forvandler 
dem, nedsætter dem til overvundne Hindringer, tjenende 
Bestemmelser for den positive, fyldige Leven. Kun 
i den forkrænkelige Verden have Dissonanserne en 
skrigende Selvstændighed, i den uforkrænkelige lyde de 
naed, men denne Medlyden er en Opløsning i Harmonier: 
Harmonierne selv have en fortsat Dissonansernes Op- 
løsning til Grundlag. En sand Erkjendelse af, hvad 
Forvandling er, forudsætter Oplevelse; det gjenfødte 

Haab er bygget paa Tro i indre Oplevelse. Det er 
dette og kun dette Haab Alkjærlighedens Aabenbarer 
har givet sit Ord og sat sit Liv i Pant, at det ikke 
skal skaffes. 

Betragte vi de personlige Forhold mellem Indi- 
viderne indbyrdes, Forhold, som have et sjæleligt, 
aandigt Evighedspræg, der hæver dem over det For- 
krænkelige, da vil Forskjellen mellem det naturlige og 
det gjenfødte Haab strax lade sig tilsyne. Der er 
Kjærlighedsbaånd, der knytte Forældre til Børn, Manden 
til Hustruen, den Elskende til den Elskede. Døden sønder- 
river disse Baand, hvilken Smerte! Det er jo som 
rykkede den det Personlige op med Rode, spredte det 
for alle Vinde, gav det til Priis for upersonlige Ele- 
menter. Dog, der er jo et Gjensynl Troen kalder paa 
Haabet, men Haabet fortvivler: hvor blev Skikkelsen af, 
hvor er Gjensy^ets Land, hvor ere Mulighederne? Det 
naturlige Haab ihaa døe for at fødes paa Ny, og hvoraf 
skal det fødes uden af Troen paa ham, som haver 
det evige Liv i menneskelig Form og Skikkelse. Hans 
Opstandelse og Forklarelse er den eneste Garantie, vi 
have for, at Individualiteten ikke løses op, naar den 
forvandles og forklares. „I have", sagde han til Sine, 
da Døden just stod og ventede paa ham, „I have nu 
Bedrøvelse; men jeg vil see Eder igjen, og Eders Hjerte 
skal glæde sig, og Ingen skal tage Eders Glæde fra 
Eder." Da han saae sine Egne igjen, og de saae ham, 
var han forvandlet. Men var han derfor mindre virkelig, 
mindre individuel, mindre personlig? 

Det Haab, der ér født af hans Opstandelses Kraft 
i personlig Oplevelse, danner Grundlaget for ethvert 
særligt, individuelt Haab om et Gjensyn. Intet af de 

personlige Træk slettes ud, Intet af den Skikkelse, 
hvorpaa Kjærlighedens Øie har hyilet, gaaer tabt, kun 
Eet gaaer tabt, uigjenkaldelig tabt, og det er det For- 
krænkelige. 

Og saa tilsidst Fuldendelsens Maal, Saligheden; her 
gjentager sig det Samme: Troen vil holde det fast, at 
der er en Salighed hisset, men det naturlige Haab 
forsager. Hvad er Salighed? Et Ord, der betegner 
Forvandling. Kunde det begynde ligefrem med det vi 
kjende, med det Lykkelige ,^ og det Lykkelige stige til 
det Lyksalige, og Lyksalighedens Toppunkt naae lige 
op til Saligheden: saa skulde det naturlige Haab med 
Fryd udfolde sine Vinger. Det naturlige Haab forstaaer 
saa godt at give det Lykkelige, det Forkrænkelige, en 
lille krydrende Tilsætning af det Uforkrænkelige, det 
mere end Lykkelige, det Salige, og lade begge Elementer 
gaae sammen til Eet i Lyksalighed. At To, som længe 
have kæmpet med Farer og Modgang og, hvad værre 
er, med gjensidig Misforstaaelse, maae i Foreningens 
og Forstaaelsens Øieblik blive ikke blot lykkelige, det 
er forlidt, nei, lyksalige, det kan det naturlige Haab 
fortræffelig forstaae; det aander dybt, og Hjertet banker 
ved Forestillingen om de Tvendes Lyksaligheds Men 
deres Salighed, hvis de bukkede under i Kampen og 
døde paa Veien til Lyksalighedens Maal, yilde det 
skuffede Haab kun ofiire en Taare. 

Det naturlige Haab fatter ikke den evige Salighed; 
thi den evige Salighed gaaer ikke i Forbund med 
Lykken, saa lidt som Uforkrænkeligheden i den hiin- 
sidige Verden gaaer i Forbund med Forkrænkéligheden. 
Lykken maa bort, thi Forkrænkeligheden maa bort; nu 
sortner det for Haabets Øine. Salighed, den rene 

skjære Salighed, hvad er det dog for en Tilstand? Lys 
i Lys og Hvidt i Hvidt, alle Billeder blive saa blege: 
de hvide Klæder, Palmerne, selv Harperne og Lovsangene 
maae jo paa Grund af den evindelige Gjentagelse tabe 
sig i det Eensformige. Skal det naturlige Haab ikke 
blodsuge Troen og ende i Mishaab, fnaa det døe; men 
det døer kun for at fødes paa Ny. 

Salighedshaabet, det gjenfødte Haab, er ikke mat; 
det er i en voxende Spænding. Det faaer af personlige 
Grunde en Modsætning, der nok skal holde det vaagent, 
denne Modsætning er Frygt. Hvad har da, den der 
haaber paa Saligheden, at frygte for? For det, som 
er Saligheden Modsat. Det gj ælder i det Uforkrænkelige 
som i det Forkrænkelige, at de modsatte Led maae 
svare til hinanden. Hvad er Lykken modsat? Ulykken. 
Hvad er Lyksaligheden modsat? Ulyksaligheden. Og 
hvad er saa Saligheden modsat? Usaligheden, For- 
tabelsen. Heraf sees, at Frygten i særegen Forstand 
maa voxe med Haabet. Jo mattere Haabet, og jo 
blegere Salighedsbilledet er, desto mindre er ogsaa 
Frygten for Usalighed. Omvendt, jo rigere og stærkere 
Salighedsbilledet bliver, jo inderhgere den Længselens 
Attraju er, der forbinder sig med Haabet, desto større er 
ogsaa den uvilkaarUge Angst for Usalighedens Mulighed. 
Frygten voxer ved Tanken om, at det i intet Punkt er 
lettere at bedrage sig selv end netop i dette. 

Der er en Sindsuro, som kan martre Sjælen med 
Uvished og paaføre den alle de Kvaler og Pinsler, som 
kun altfor let gjorde den middelalderlige Askese og den 
pietistiske Aandsformørkelse forklarlige. Imod disse 
Udskeielser staaer den lutherske Tanke som en skær- 
mende Muur: „Du skal troe, ikke paa din egen, men 

paa Forsonerens Retfærdighed; i Troen har Du Salig- 
hedsvished, en Vished, som ikke kan rokkes!" Ere vi 
saa hermed færdige? Ingenlunde! Just idet Troen 
vil sætte sig fast som et Værende, et een Gang for 
alle Afgjort, lister Bedraget sig ind fra en anden Side. 
„Vi ere Troende og i Troen haabende; med os har det 
ingen Fare. Vi kjende ikke Frygt, vi kjende kun Glæde; 
vi ere som Børn, glade ved det Nærværende, gladere 
endnu ved det Tilkommende, glade paa Jorden, endnu 
gladere i Himlen, glade ved Lykken, endnu gladere ved 
Saligheden. Mørket er borte. Udsigten fri, Eiset er 
knækket, Alt er en Leg: saa glade lege vi for vor Herre." 
I Sandhed, hvis Aanden ikke i den Grad fortørnes 
over en saadan Krænkelse af det aabenbarede Ord, at 
den vender sig bort« og lader os blive i vore fomøielige 
Indbildninger med freidigt Mod til at støie i Samfundet, 
heise Tankeløshedens Seiersflag og gaae paa Æventyr 
med dem, der øve Hærværk, da maa Sandhedens 
hellige Aand jo vende sig mod os i flammende Vrede. 
Denne Vrede vil da være Vidnesbyrdet om dens ube- 
gribelige Barmhjertighed; den vil jo spørge: „hvad er 
Eders Haab, hvor er Eders Frygt? Jeg — den Hellig- 
aand — kj ender kun eet Haab, det Haab, der døer i 
timelige Skuffelser, men opstaaer med den Opstandne, 
det Haab, der ikke løber fra de indre Farer, men over- 
vinder al Frygt, det gjenfødte Håab. Hvad er Eders 
Frihed, hvor er Eders Lydighed? Jeg kjender kun een 
Frihed, den fik sin Daab i Selvfomegtelse, sin Ind- 
vielse i Lydighed. Hvad er Eders Glæde, hvor er 
Eders Sorg? Jeg kjender en Glæde, usigelig stor; 
Stjernehimlen kan ikke rumme den, og dog kan den 
boe i et Menneskes Bryst; men det er ikke en lallende 

Børneglæde, det er den Glæde, som kan. løfte Sorgen, 
tømme Smerternes Kalk og sige til Korset: Velkommen! 
Hvor er den Livskamp, I bestod? hvor er Eders store 
Villie, det høie Sind, den klare Daad, det Evighedstegn, 
hvorpaa den himmelske Fader vil, at hans Børn skulle 
kjendes i Verden? Hvad er Eders Tro, Eders Haab? 
viser mig Eders Forvandling!^ 

Men, indvender den reflecterende Forstand, dersom 
der virkelig er eit uforkrænkelig Verden i Vente, hvortil 
saa disse Forvandlingsskrupler , saa længe vi ere i 
dette Forkrænkelige; Forvandlingen foregaaer jo af sig 
selv, naar Overgangen skeer til det Uforkrænkelige. 
Hvad Ibetyder denne Angst for Usalighed og Fortabelse? 
I et uforkrænkeligt Liv kan der jo ingen Usalighed 
være. Her glemmes det, at Salighedens Bige er et 
Personlighedens og Frihedens Bige, at Freden og Hvilen 
er i de virksomme Villiers Harmonie med den alfader- 
lige Grundvillie. Er der nu ViUier, som ikke gaae op 
i denne Harmonie, Sjæle saa dunkle, saa matte og 
sløve, at de store Lwitryk virke bedøvende; Sjæle saa 
selvisk forhærdede, at de fyldes af Had til hvad der 
i Kjærlighedens Navn er ædelt, ophøiet og reent: saa 
ville jo alle Straaler fra Evighedens Sol brænde i disse 
Sjæle som en fortærende Ild: Saligheden vil for dem 
alle forvandle sig til Usalighed. 

Der er da i hiint Uforkrænkelighedens Bige Mulig- 
heder for en uendehg Bække af Villieskriser. Fra 
neden, i det mørke Dyb, i Evighedens Afgrunde en 
trodsig, fomegtende Villie, der sætter Børe i alt det 
Selviske, det Egoistiske, og hidser til fortvivlet Kamp 
under krampeagtige Modsigelser. Fra oven Forløserens 
Billede, Frelserens Aabenbarelse i Millioner og MilUoner 

Speilinger, og bestandig den samme Stemme, den 
samme kaldende Eøst: { „kommer til mig, lever i mig, 
bliver i mig, uden mig formaae I slet Intet." — En 
saadan Fred er mere end en ørkesløs Hvile. 

Ere disse Eriser, disse Spændinger uden Ende? 
Nei! Kun at de ikke ende paa Endelighedens, men 
paa Uendelighedens Maade. At Noget eiader i Endelighed, 
vil sige: det hører op, og saa er det forbi, maaskee 
glemt; man gaaer over til noget Andet. Men det, som' 
ender i Evigheden, dets Ende er Begyndelse, og dets 
Begyndelse er Ende. Her komme de store Livsbilleder, 
Haabets og Frygtens Billeder. Alt samler sig som i eet 
Syn, i et Nu, at det Overjordiske kan blive anskueligt 
fra et jordisk Standpunkt; at vi maae tilegne os Frelse- 
rens Ord: „den Time kommei*, da alle de i Gravene 
skulle høre Menneskens Søns Køst, og de skulle gaae 
frem, de, som have gjort godt, til Livets Opstandelse, 
men de, som have gjort ondt, til Dommens Opstandelse;" 
at vi maae lære at haabe, alt som vi lære at frygte, at 
vi i Sandhed maae lære at leve. 

Hvad her er meddeelt, er kun et Skyggerids; og 
•selv om det flygtig Antydede fik en Udvikling i nok 
saa rige, nok saa klare Tanker, fik al den Udfoldelsens 
Yppighed, den Udtrykkets Frodighed, den Ordets over- 
talende Magt i Fremstillingens Fuldendthed, som en 
høiere Begavelse kan give: det vilde dog kun være et 
Skyggerids! Det, som skal udfylde Skyggeridset, det, 
som skal hæve det til Virkelighed, indblæse det Livs- 
aande og give det Lys og Farver, maa Enhver lægge til 
af sit Eget. Livet vil leves, Haabet vil haabe; kun den 
i Haabet Levende faaer Oplevelsens Vished, Indtrykkets 
Fylde, Overbeviisningens Kraft, og vidner om- Liv og Haab. 

